CELEX: 32016R1160
Language: mt
Date: 2016-07-15 00:00:00
Title: Regolament ta' Implimentazzjoni tal-Kummissjoni (UE) 2016/1160 tal-15 ta' Lulju 2016 li jimponi dazju antidumping definittiv fuq importazzjonijiet taċ-ċiklamat tas-sodju li joriġina fir-Repubblika tal-Poplu taċ-Ċina u fl-Indoneżja wara rieżami ta' skadenza skont l-Artikolu 11(2) tar-Regolament tal-Kunsill (KE) Nru 1225/2009

16.7.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 192/49
            
         REGOLAMENT TA' IMPLIMENTAZZJONI TAL-KUMMISSJONI (UE) 2016/1160
   tal-15 ta' Lulju 2016
   li jimponi dazju antidumping definittiv fuq importazzjonijiet taċ-ċiklamat tas-sodju li joriġina fir-Repubblika tal-Poplu taċ-Ċina u fl-Indoneżja wara rieżami ta' skadenza skont l-Artikolu 11(2) tar-Regolament tal-Kunsill (KE) Nru 1225/2009
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1225/2009 tat-30 ta' Novembru 2009 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea (1) (“ir-Regolament bażiku”), u b'mod partikolari l-Artikolu 11(2) tiegħu,
   Billi:
   1.   PROĊEDURA
   
   1.1.   L-investigazzjonijiet preċedenti u l-miżuri fis-seħħ
   
   
               (1)
            
            
               Wara investigazzjoni antidumping skont l-Artikolu 5 tar-Regolament Bażiku, skont ir-Regolament (KE) Nru 435/2004 (2), il-Kunsill impona dazju antidumping definittiv fuq importazzjonijiet taċ-ċiklamat tas-sodju li joriġinaw fir-Repubblika tal-Poplu taċ-Ċina (“iċ-Ċina”) u l-Indoneżja. Il-miżuri oriġinali ġew sussegwentement soġġetti għal investigazzjonijiet ta' rieżami differenti (3). Bħala riżultat, ir-rata tad-dazju għal produttur Indoneżjan imsemmi individwalment hija EUR 0,24/kg b'rata residwa ta' EUR 0,27/kg imposta fuq importazzjonijiet tal-prodott ikkonċernat prodott minn produtturi Indoneżjani oħrajn, billi r-rata tad-dazju għaċ-Ċina tvarja bejn EUR 0/kg u EUR 0,23/kg għal produtturi Ċiniżi msemmija individwalment b'rata tad-dazju residwa ta' EUR 0,26/kg imposta fuq importazzjonijiet tal-prodott ikkonċernat prodott minn produtturi Ċiniżi oħrajn (“il-miżuri fis-seħħ”).
            
         
               (2)
            
            
               Il-miżuri fis-seħħ japplikaw għall-importazzjonjiet kollha taċ-ċiklamat tas-sodju li joriġinaw fiċ-Ċina u l-Indoneżja bl-eċċezzjoni ta' importazzjonijiet ta' ċiklamat tas-sodju prodott mill-prodotturi esportaturi Ċiniżi Fang Da Food Additive (Shen Zhen) Limited u Fang Da Food Additive (Yang Quan) Limited. Rata tad-dazju żero kienet oriġinarjament determinata għal dawn il-kumpaniji, peress li ma nstab l-ebda dumping (4).
            
         
               (3)
            
            
               F'konformità mar-rapport tal-Korp tal-Appell tad-WTO fil-każ Messiku — Miżuri Antidumping Definittivi fuq iċ-Ċanga u r-Ross (“ir-rapport tal-Korp tal-Appell tad-WTO”), il-produtturi esportaturi Ċiniżi Fang Da Food Additive (Shen Zhen) Limited u Fang Da Food Additive (Yang Quan) Limited ma kinux eżaminati fir-rieżaminazzjonijiet sussegwenti tal-miżuri kif imposti mir-Regolament (KE) Nru 435/2004 u mhumiex suġġetti għall-miżuri fis-seħħ.
            
         1.2.   Bidu ta' rieżami ta' skadenza
   
   
               (4)
            
            
               Wara l-pubblikazzjoni ta' Notifika ta' skadenza imminenti tal-miżuri antidumping fis-seħħ (5), il-Kummissjoni fis-6 ta' Marzu 2015 irċeviet talba għall-bidu ta' rieżami ta' skadenza ta' dawn il-miżuri skont l-Artikolu 11(2) tar-Regolament bażiku. It-talba tressqet minn Productos Aditivos S.A., il-produttur ewlieni fl-Unjoni ta' ċiklamat tas-sodju, li b'hekk jirrappreżenta 100 % tal-produzzjoni totali tal-Unjoni.
            
         
               (5)
            
            
               It-talba hija bbażata fuq ir-raġunijiet li l-iskadenza tal-miżuri antidumping definittivi aktarx twassal għal kontinwazzjoni u rikorrenza tad-dumping u għal rikorrenza ta' ħsara għall-industrija tal-Unjoni.
            
         
               (6)
            
            
               Wara li ddeterminat u wara li kkonsultat mal-Kumitat Konsultattiv, li kien hemm biżżejjed evidenza għall-bidu ta' rieżami ta' skadenza, il-Kummissjoni ħabbret fis-6 ta' Ġunju 2015, permezz ta' notifika ppubblikat f'Il-Ġurnal Uffiċjali tal-Unjoni Ewropea
                   (6) (“in-Notifika ta' Bidu”), il-bidu ta' rieżami ta' skadenza skont l-Artikolu 11(2) tar-Regolament bażiku.
            
         
               (7)
            
            
               Fit-12 ta' Awwissu 2015 il-Kummissjoni bdiet ukoll investigazzjoni skont l-Artikolu 5 tar-Regolament bażiku fir-rigward ta' importazzjonijiet tal-istess prodott manifatturat u esportat lill-Unjoni minn Fang Da Food Additive (Shenzhen) Limited u Fang Da Food Additive (Yan Quan) Limited (iż-żewġ kumpaniji msejħa bħala “Fang Da”) (“l-investigazzjoni tal-Artikolu 5 parallela”) (7). Importazzjonijiet minn Fang Da mhumiex suġġetti għal din l-investigazzjoni ta' rieżami ta' skadenza.
            
         1.3.   Il-partijiet interessati
   
   
               (8)
            
            
               Fin-Notifika ta' Bidu, il-Kummissjoni stiednet lill-partijiet interessati jikkuntattjawha sabiex jipparteċipaw fl-investigazzjoni. Barra minn hekk, il-Kummissjoni avżat speċifikament lill-ilmentatur, il-produtturi esportaturi magħrufa, l-awtoritajiet taċ-Ċina u tal-Indoneżja, l-importaturi magħrufa, il-fornituri, l-utenti u l-operaturi tas-suq li kienu magħrufa li huma kkonċernati dwar il-bidu tal-investigazzjoni u stednithom biex jipparteċipaw.
            
         
               (9)
            
            
               Il-partijiet interessati kellhom l-opportunità li jikkummentaw dwar il-bidu tal-investigazzjoni u li jitolbu seduta ta' smigħ mal-Kummissjoni u / jew mal-Uffiċjal tas-Seduta fil-proċedimenti kummerċjali.
            
         1.3.1.   Produtturi f'pajjiżi analogi
   
   
               (10)
            
            
               Fin-Notifika ta' Bidu, fir-rigward ta' importazzjonijiet miċ-Ċina, il-Kummissjoni infurmat lill-partijiet interessati li hija pprevediet lill-Indoneżja bħala pajjiż terz b'ekonomija tas-suq (“pajjiż analogu”) skont it-tifsira tal-Artikolu 2(7)(a) tar-Regolament bażiku.
            
         
               (11)
            
            
               Madankollu, bil-ħsieb tad-dejta statistika disponibbli (ara l-premessa (32) hawn taħt), il-Kummissjoni infurmat ukoll l-awtoritajiet tal-Istati Uniti tal-Amerika (“l-Amerika”) dwar il-bidu tal-investigazzjoni u stednithom biex jekk hemm, jipprovdu ismijiet u identitajiet ta' produtturi taċ-ċiklamat tas-sodju fl-Amerika. L-ebda produtturi ta' ċiklamat tas-sodju fl-Amerika ma ġew sussegwentement identifikati. Ma kien hemm l-ebda indikazzjoni li l-fajl jimmira lejn produzzjoni possibbli ta' ċiklamat tas-sodju f'pajjiżi terzi oħrajn.
            
         1.3.2.   Kampjunar
   
   
               (12)
            
            
               Fin-Notifika ta' Bidu tagħha, il-Kummissjoni ddikjarat li tista' tieħu kampjun tal-partijiet interessati skont l-Artikolu 17 tar-Regolament bażiku.
            
         —   Il-kampjunar tal-produtturi tal-Unjoni
   
               (13)
            
            
               Fin-Notifika ta' Bidu tagħha, il-Kummissjoni ddikjarat li Productos Aditivos S.A. huwa l-produttur ewlieni fl-Unjoni ta' ċiklamat tas-sodju, li b'hekk jirrappreżenta 100 % tal-produzzjoni totali tal-Unjoni. Konsegwentement, il-kampjunar ma kienx neċessarju.
            
         —   Kampjunar tal-importaturi
   
               (14)
            
            
               Biex tiddeċiedi jekk huwiex meħtieġ il-kampjunar u, jekk iva, biex tagħżel kampjun, il-Kummissjoni talbet lill-importaturi mhux relatati sabiex jipprovdu l-informazzjoni speċifikata fin-Notifika ta' Bidu.
            
         
               (15)
            
            
               Peress li importatur mhux relatat wieħed biss ippreżenta ruħu bl-informazzjoni meħtieġa, ma kienx neċessarju li jiġi kampjunati l-importaturi mhux relatati.
            
         —   Il-kampjunar ta' produtturi esportaturi fiċ-Ċina u l-Indoneżja
   
               (16)
            
            
               Minħabba n-numru limitat ta' produtturi esportaturi magħrufa fil-pajjiżi kkonċernati, il-kampjunar tal-produtturi esportaturi ma kienx previst.
            
         1.3.3.   It-tweġibiet għall-kwestjonarju u ż-żjarat ta' verifika
   
   
               (17)
            
            
               Il-Kummissjoni bagħtet kwestjonarji lill-produttur uniku tal-Unjoni, il-produtturi esportaturi kollha magħrufa fiċ-Ċina u l-Indoneżja, importatur mhux relatat tal-Unjoni u utent tal-Unjoni, li esprima interess fl-investigazzjoni.
            
         
               (18)
            
            
               Ġiet riċevuta tweġiba għall-kwestjonarju mill-produttur uniku tal-Unjoni u tweġiba mhux kompluta minn utent tal-Unjoni. Ma ġew riċevuti l-ebda tweġibiet għall-kwestjonarju minn importaturi mhux relatati fl-Unjoni u minn produtturi esportaturi fiċ-Ċina u l-Indoneżja.
            
         
               (19)
            
            
               Il-Kummissjoni fittxet u vverifikat l-informazzjoni kollha li qieset li kienet neċessarja għad-determinazzjoni tal-probabbiltà ta' kontinwazzjoni jew rikorrenza ta' dumping, ħsara li tirriżulta minnu u l-interess tal-Unjoni. Iż-żjarat ta' verifika skont l-Artikolu 16 tar-Regolament bażiku saru fil-bini tal-kumpaniji li ġejjin:
               
                            
                        
                        
                           
                              Il-produttur tal-Unjoni
                           
                           
                                       —
                                    
                                    
                                       Productos Aditivos S.A., Barċellona, Spanja.
                                    
                                 
                     
         1.4.   Il-perjodu tal-investigazzjoni ta' rieżami u l-perjodu kkunsidrat
   
   
               (20)
            
            
               L-investigazzjoni tal-probabbiltà ta' kontinwazzjoni jew rikorrenza ta' dumping kopriet il-perjodu mill-1 ta' April 2014 sal-31 ta' Marzu 2015 (il-“perjodu tal-investigazzjoni ta' rieżami”). L-eżami tax-xejriet rilevanti għall-valutazzjoni tal-probabbiltà ta' kontinwazzjoni jew rikorrenza ta' ħsara kopra l-perjodu mill-1 ta' Jannar 2011 sat-tmiem tal-perjodu tal-investigazzjoni ta' rieżami (il-“perjodu kkunsidrat”).
            
         1.5.   Żvelar
   
   
               (21)
            
            
               Il-partijiet kollha interessati ġew infurmati bil-fatti u l-konsiderazzjonijiet essenzjali li fuq il-bażi tagħhom kien intenzjonat li tinżamm il-miżura antidumping definittiva eżistenti. Il-partijiet ingħataw ukoll perjodu li fih setgħu jagħmlu rappreżentazzjonijiet wara dan l-iżvelar. L-ebda parti ma ppreżentat kummenti wara l-iżvelar.
            
         2.   IL-PRODOTT IKKONĊERNAT U L-PRODOTT SIMILI
   
   2.1.   Il-prodott ikkonċernat
   
   
               (22)
            
            
               Il-prodott ikkonċernat huwa ċ-ċiklamat tas-sodju li joriġina fir-Repubblika tal-Poplu taċ-Ċina u l-Indoneżja (“il-pajjiżi kkonċernati”), li bħalissa jaqa' taħt il-kodiċi NM ex 2929 90 00 (kodiċi TARIC 2929900010) (“il-prodott ikkonċernat”).
            
         
               (23)
            
            
               Iċ-ċiklamat tas-sodju huwa prodott ta' komodità użat bħala addittiv alimentari u huwa użat b'mod mifrux bħala dolċifikant mill-agroindustrija, kif ukoll mill-produtturi ta' dolċifikanti ta' fuq il-mejda baxxi fil-kaloriji u djetetiċi. Jintużaw ukoll volumi żgħar mill-industrija farmaċewtika.
            
         
               (24)
            
            
               Iċ-ċiklamat tas-sodju huwa sustanza pura kimikament. Madankollu, bħalma huwa l-każ għal kull kimika pura, jista' jinkludi proporzjon żgħir ta' impuritajiet fl-ammonti ta' mg/kg tal-prodott. Il-kontenut tal-impuritajiet, determinat mil-leġiżlazzjoni tal-Unjoni, jiddefinixxi l-kwalità taċ-ċiklamat tas-sodju. Iċ-ċiklamat tas-sodju jista' jinstab f'żewġ forom differenti: idrat (HC), bi 15 % ta' umdità; u anidru (AC), b'kontenut ta' sa 1 % ta' umdità. Dawn iż-żewġ forom ta' ċiklamat tas-sodju għandhom l-istess karatterisitiċi u użi prinċipali; ivarja biss fl-ammont ta' ħlewwa; it-tip HC huwa inqas ħelu minħabba l-kontenut ta' ilma. Il-prezzijiet ivarjaw minħabba l-istess raġuni. It-tip AC huwa ogħla fil-prezz mill-forma HC. Iż-żewġ forom għalhekk jinħtieġ li jkunu kkunsidrati bħala prodott wieħed għall-għanijiet ta' dan il-proċediment.
            
         2.2.   Il-prodott simili
   
   
               (25)
            
            
               L-investigazzjoni wriet li l-prodotti li ġejjin għandhom l-istess karatteristiċi fiżiċi u kimiċi bażiċi kif ukoll l-istess użi bażiċi:
               
                           —
                        
                        
                           il-prodott ikkonċernat;
                        
                     
                           —
                        
                        
                           il-prodott li huwa magħmul u mibjugħ mill-produtturi esportaturi fis-suq domestiku taċ-Ċina u l-Indoneżja;
                        
                     
                           —
                        
                        
                           il-prodott li huwa magħmul u mibjugħ fl-Unjoni mill-industrija tal-Unjoni.
                        
                     
         
               (26)
            
            
               Il-Kummissjoni għalhekk ikkonkludiet li dawn il-prodotti huma għaldaqstant prodotti simili skont it-tifsira tal-Artikolu 1(4) tar-Regolament bażiku.
            
         3.   IL-PROBABBILTÀ TA' KONTINWAZZJONI JEW RIKORRENZA TA' DUMPING
   
   3.1.   Iċ-Ċina
   
   3.1.1.   Kummenti preliminari
   
   
               (27)
            
            
               Skont l-Artikolu 11(2) tar-Regolament bażiku, ġie eżaminat jekk id-dumping kienx qed iseħħ u jekk l-iskadenza tal-miżuri eżistenti kellhiex il-probabbiltà li twassal għall-kontinwazzjoni jew għar-rikorrenza ta' dumping.
            
         
               (28)
            
            
               Għalkemm kien hemm importazzjonijiet sinifikanti tal-prodott ikkonċernat matul il-perjodu tal-investigazzjoni ta' rieżami, l-ebda wieħed mill-produtturi esportaturi Ċiniżi suġġetti għall-miżuri ma koopera fl-investigazzjoni. Għalhekk, is-sejbiet fir-rigward tal-probabbiltà ta' kontinwazzjoni jew rikorrenza ta' dumping stabbilti hawn taħt kienu bbażati fuq dejta statistika kif ukoll dejta li tinsab fit-talba tar-rieżami tal-iskadenza.
            
         3.1.2.   Dumping matul il-perjodu tal-investigazzjoni tar-rieżami
   
   3.1.2.1.   Pajjiż analogu
   
               (29)
            
            
               Skont l-Artikolu 2(7)(a) tar-Regolament bażiku, ittieħdet diliġenza dovuta fl-identifikazzjoni ta' pajjiż terz tal-ekonomija tas-suq għall-istabbiliment ta' prezzijiet jew valur maħdum biex jiġi determinat il-valur normali.
            
         
               (30)
            
            
               Fin-Notifika ta' Bidu, il-Kummissjoni infurmat lill-partijiet interessati li hija tara lill-Indoneżja bħala pajjiż analogu xieraq u stiednet lill-partijiet interessati sabiex jikkummentaw. Ma waslu l-ebda kummenti. Il-Kummissjoni fittxet il-kooperazzjoni min-naħa tal-produtturi fl-Indoneżja. Intbagħtu ittri u kwestjonarji rilevanti lill-produtturi esportaturi Indoneżjani magħrufa kollha.
            
         
               (31)
            
            
               Produttur esportatur Indoneżjan ippreżenta ruħu u pprovda tweġiba għall-kwestjonarju mhux kompluta. Il-Kummissjoni ma rċeviet l-ebda risposta għall-ittra sussegwenti fejn talbet lill-kumpanija biex tlesti t-tweġiba tagħha. It-totalità tad-dejta riċevuta tant ma kinitx kompluta li ma setgħetx tintuża biex tiddetermina l-valur normali. Bħala riżultat, il-produttur esportatur Indoneżjan ma setax ikompli jitqies li qed jikkoopera. Konsegwentement, ma tista' tintlaħaq l-ebda kooperazzjoni mill-Indoneżja.
            
         
               (32)
            
            
               Skont l-informazzjoni disponibbli lill-Kummissjoni, il-produzzjoni tal-prodott ikkonċernat hija biss fl-Unjoni u fiż-żewġ pajjiżi kkonċernati. Madankollu, l-istatistika tal-Eurostat issuġġerixxiet kwantitajiet limitati tal-esportazzjonijiet tal-prodott ikkonċernat mill-Istati Uniti tal-Amerika (“l-Amerika”) lill-Unjoni matul il-perjodu kkunsidrat. Peress li ċ-ċiklamat tas-sodju huwa projbit mill-użu fl-Amerika din probabbilment kienet kwistjoni ta' klassifikazzzjoni żbaljata iżda l-Kummissjoni madankollu kkuntattjat lill-awtoritajiet tal-Amerika biex jekk hemm, jidentifikaw il-produtturi esportaturi tal-prodott ikkonċernat fl-Amerika. Ma ġiet riċevuta l-ebda indikazzjoni tal-eżistenza ta' tali produtturi sussegwentement.
            
         
               (33)
            
            
               B'konsegwenza, ma ntlaħqet l-ebda kooperazzjoni minn l-ebda produttur tal-pajjiż analogu potenzjali.
            
         3.1.2.2.   Valur normali
   
               (34)
            
            
               F'konformità mal-Artikolu 2(7)(a) tar-Regolament bażiku, il-valur normali kellu jiġi ddeterminat abbażi tal-prezzijiet ta' pajjiż terz b'ekonomija tas-suq xieraq (“il-pajjiż analogu”), jew il-prezz minn tali pajjiż terz għal pajjiżi oħra, inkluża l-Unjoni, jew, fejn dan ma kienx possibbli, fuq xi bażi oħra raġonevoli, inkluż il-prezz imħallas realment jew li għandu jitħallas fl-Unjoni għall-prodott simili, aġġustat b'mod xieraq jekk meħtieġ biex jinkludi marġni ta' profitt raġonevoli.
            
         
               (35)
            
            
               Kif spjegat fil-premessi (30)-(32) hawn fuq, l-ebda kooperazzjoni ma setgħet tinkiseb minn l-ebda produttur tal-pajjiż analogu. B'konsegwenza, skont l-Artikolu 2(7)(a) tar-Regolament bażiku, il-valur normali kellu jiġi stabbilit fuq bażi raġonevoli. Għal dan l-għan, il-Kummissjoni kkunsidrat bħala raġonevoli li tibbaża l-valur normali fuq il-prezz verifikat u d-dejta tal-ispejjeż tal-produttur tal-Unjoni.
            
         
               (36)
            
            
               Il-prodott simili kien inbiegħ mill-industrija tal-Unjoni fi kwantitajiet rappreżentattivi. Madankollu, il-bejgħ domestiku tal-industrija tal-Unjoni kien qed jagħmel telf. Għalhekk, il-valur normali ġie maħdum, ibbażat fuq l-ispejjeż tal-manifattura tal-industrija tal-Unjoni flimkien ma' ammont raġonevoli għall-bejgħ, spejjeż ġenerali u amministrattivi (BĠA) u profitt. Il-BĠA kien ibbażat fuq id-dejta reali tal-produttur tal-Unjoni. Ir-rata tal-profitt kienet ibbażata fuq il-marġni tal-profitt raġonevoli stmat ta' investigazzjoni antidumping riċenti dwar dolċifikant ieħor, aspartame. F'din l-investigazzjoni, il-Kummissjoni fl-istadju provviżorju stabbilixxiet (8), li profitt ta' 5 % — 10 % (firxa mogħtija għal raġunijiet ta' kunfidenzjalità) jikkorrispondi għal profitt raġonevoli. Għalhekk, il-Kummissjoni tqis li dan il-profitt huwa raġonevoli biex jintuża għall-investigazzjoni attwali fil-kostruzzjoni tal-valur normali wkoll. Id-dejta tal-kost medju ponderat taż-żewġ tipi tal-prodott magħmul u mibjugħ mill-produttur tal-Unjoni ntużat, peress li l-ebda informazzjoni ma kienet disponibbli dwar it-tipi ta' prodott mibjugħ mill-produtturi esportaturi Ċiniżi minħabba nuqqas ta' kooperazzjoni.
            
         3.1.2.3.   Il-prezz tal-esportazzjoni
   
               (37)
            
            
               Fin-nuqqas ta' kooperazzjoni ta' kull produttur esportatur Ċiniż, il-prezz tal-esportazzjoni kien ibbażat fuq l-istatistika miġbura skont l-Artikolu 14(6) (9) tar-Regolament bażiku (“il-bażi tad-dejta tal-Artikolu 14(6)”) għall-esportazzjonijiet Ċiniżi kollha lejn l-Unjoni (minbarra Fang Da) tal-prodott ikkonċernat matul il-perjodu tal-investigazzjoni ta' rieżami. Peress li l-ebda informazzjoni ma kienet disponibbli fir-rigward tal-għamla (tip tal-prodott) mibjugħa, ittieħdet medja sempliċi biex jiġi kkalkulat il-prezz tal-esportazzjoni.
            
         3.1.2.4.   Tqabbil
   
               (38)
            
            
               Il-Kummissjoni qabblet il-valur normali maħdum u l-prezz tal-esportazzjoni tal-esportaturi Ċiniżi fuq bażi ta' kif joħroġ mill-fabbrika.
            
         
               (39)
            
            
               Fejn ġustifikat mill-ħtieġa li jiġi żgurat tqabbil ġust, il-Kummissjoni aġġustat il-valur normali u / jew il-prezz tal-esportazzjoni għad-differenzi li jaffettwaw il-prezzijiet u l-komparabilità tal-prezzijiet, skont l-Artikolu 2(10) tar-Regolament bażiku.
            
         
               (40)
            
            
               Ġew mogħtija aġġustamenti xierqa lill-ispejjeż tat-trasport, l-assigurazzjoni, il-ġestjoni, it-tagħbija u dawk anċillari, u saru ħlasijiet bankarji fejn instab li kienu raġonevoli, eżatti u appoġġati minn evidenza vverifikata. Fin-nuqqas ta' informazzjoni iktar preċiża, dawn l-aġġustamenti kienu bbażati fuq dejta reali relatata ma' Fang Da fl-investigazzjoni simili tal-Artikolu 5.
            
         3.1.2.5.   Marġini tad-dumping
   
               (41)
            
            
               Il-marġini tad-dumping kien ikkalkulat bħala l-ammont li bih il-valur normali medju qabeż il-prezz tal-esportazzjoni medju. Ir-riżultati b'hekk kisbu punt għal marġini tad-dumping globali ta' iktar minn 100 %. Il-marġini ta' dumping misjub huwa sostanzjalment ogħla mill-marġni tad-dumping stabbiliti matul l-investigazzjoni oriġinali.
            
         3.1.3.   Żvilupp tal-importazzjonijiet f'każ li jiġu revokati l-miżuri
   
   
               (42)
            
            
               Il-Kummissjoni analizzat jekk kienx hemm probabbiltà ta' rikorrenza ta' dumping, jekk il-miżuri jiskadu. Ġew analizzati l-elementi li ġejjin: il-kapaċità tal-produzzjoni u l-kapaċità żejda fiċ-Ċina, il-prezzijiet tal-esportazzjoni lejn destinazzjonijiet oħrajn, u l-kapaċità ta' assorbiment minn swieq ta' terzi pajjiżi oħra.
            
         
               (43)
            
            
               L-analiżi kienet primarjament ibbażata fuq informazzjoni provduta fit-talba u fuq informazzjoni li kienet pubblikament disponibbli u / jew ippreżentata fil-qafas ta' din l-investigazzjoni. Ġew użati wkoll sorsi oħrajn ta' informazzjoni, bħal statistika dwar l-importazzjoni tal-Eurostat u statistika dwar l-esportazzjoni mill-pajjiż ikkonċernat.
            
         3.1.3.1.   Kapaċità mhux użata
   
               (44)
            
            
               Fin-nuqqas ta' kooperazzjoni, l-informazzjoni provduta fit-talba ta' rieżami, intużat il-bażi tad-dejta tal-Artikolu 14(6) u l-istatistika tal-esportazzjoni Ċiniża. Il-kapaċità Ċiniża kienet stmata b'mod konservattiv billi ntużat dejta tal-kapaċità disponibbli pubblikament għal produttur esportatur Ċiniż wieħed biss (10). Dan irriżulta f'kapaċità ta' mill-inqas 40 000 tunnellata, iżda informazzjoni fil-fajl turi li hemm mill-inqas żewġ produtturi Ċiniżi oħrajn (apparti Fang Da) u li din iċ-ċifra konservattiva qiegħda b'hekk tissottovaluta l-kapaċità reali fiċ-Ċina.
            
         
               (45)
            
            
               Bl-użu tal-istatistika tal-esportazzjoni Ċiniża u l-istatistika tal-importazzjoni lejn l-Unjoni tal-Artikolu 14(6) (minbarra Fang Da) għall-prodott ikkonċernat, l-istima ta' hawn fuq timmira lejn kapaċità ħielsa ta' kważi 17 000 tunnellata għas-suq Ċiniż u tal-Unjoni flimkien jew kapaċità żejda, li tammonta għal iktar minn tliet darbiet id-daqs tas-suq tal-Unjoni.
            
         3.1.3.2.   Prezzijiet tal-esportazzjoni lejn pajjiżi terzi
   
               (46)
            
            
               Abbażi tal-istatistika tal-esportazzjoni Ċiniża, il-prezzijiet Ċiniżi medji għas-swieq oħrajn prinċipali tagħhom (bħall-Afrika t'Isfel, il-Brażil, l-Arġentina u t-Turkija) jinsabu fl-istess livell jew xi kultant anki iktar baxxi mill-prezzijiet tal-bejgħ tagħhom lejn l-Unjoni.
            
         
               (47)
            
            
               L-informazzjoni ta' hawn fuq turi li l-prodott ikkonċernat qed jiġi dumped fuq swieq terzi oħrajn kif ukoll li l-Unjoni tkompli tkun suq attraenti għall-produtturi esportaturi Ċiniżi jekk il-miżuri jitħassru.
            
         3.1.3.3.   Assorbiment minn swieq terzi
   
               (48)
            
            
               Iċ-ċiklamat tas-sodju huwa projbit għall-użu fl-ikel, ix-xorb u l-prodotti farmaċewtiċi f'numru ta' swieq ta' pajjiżi terzi kbar, inkluża l-Amerika. Ma kien hemm l-ebda indikazzjoni fil-fajl li timmira lejn tkabbir mhux mistenni ta' swieq ta' pajjiżi terzi oħrajn għaċ-ċiklamat tas-sodju u lanqas ma kien hemm indikazzjoni fil-fajl tad-daqs tas-suq domestiku Ċiniż u t-tkabbir mistenni tiegħu.
            
         
               (49)
            
            
               Għalhekk, huwa stmat li l-kapaċità tal-assorbiment ta' swieq minbarra s-suq tal-Unjoni hija pjuttost baxxa u għalhekk, l-Unjoni tkun suq attraenti, kieku l-miżuri jitħassru.
            
         3.1.4.   Il-konklużjoni dwar il-probabbiltà ta' kontinwazzjoni ta' dumping
   
   
               (50)
            
            
               Il-valutazzjoni tal-fatturi msemmija hawn fuq juru li l-esportaturi konċernati mir-reviżjoni komplew jesportaw volumi sinifikattivi ħafna tal-prodott konċernat lejn l-Unjoni bi prezzijiet iddampjati. L-esportazzjonijiet Ċiniżi lejn pajjiżi terżi oħrajn ukoll huma magħmula bi prezzijiet li huma oġġett ta' dumping. Ġaladarba hemm kapaċità kbira liberament disponibbli tal-esportaturi Ċiniżi, in-nuqqas ta' swieq oħra mdaqqsa għal tali kapaċità u l-attrazzjoni tas-suq tal-UE, għalhekk hemm inċentiv għall-produtturi esportaturi Ċiniżi li jidderieġu l-volumi l-kbar bi prezzijiet iddampjati lejn is-suq tal-Unjoni jekk il-miżuri jitħassru.
            
         
               (51)
            
            
               Wara li ġew ikkunsidrati d-dejta u l-informazzjoni hawn fuq, ġie konkluż li d-dumping miċ-Ċina hu probabbli li jkompli jekk il-miżuri jitħallew jiskadu.
            
         3.2.   L-Indoneżja
   
   3.2.1.   Kummenti preliminari
   
   
               (52)
            
            
               Wara l-bidu, ippreżenta ruħu produttur esportatur Indoneżjan. Ġiet sottomessa tweġiba għall-kwestjonarju mhux kompluta fejn wara l-Kummissjoni talbet lill-kumpanija tlesti l-kwestjonarju bħala parti mill-preċedura ta' nuqqas. Ma ġiet riċevuta l-ebda risposta għal din it-talba u għalhekk, l-ebda wieħed mill-produtturi esportaturi Indoneżjani magħrufa ma seta' jiġi kkunsidrat li qed jikkoopera.
            
         
               (53)
            
            
               Fid-dawl ta' dan hawn fuq, u skont l-Artikolu 18 tar-Regolament bażiku, l-informazzjoni dwar il-prezzijiet domestiċi, il-prezzijiet tal-esportazzjoni lejn pajjiżi oħra, il-produzzjoni u l-kapaċità fl-Indoneżja għall-produtturi esportaturi Indoneżjani li ma kkooperawx kienet ibbażata fuq l-aqwa fatti disponibbli, inkluża t-talba u l-informazzjoni disponibbli pubblikament.
            
         3.2.2.   Dumping matul il-perjodu tal-investigazzjoni ta' rieżami
   
   3.2.2.1.   Valur normali
   
               (54)
            
            
               Fin-nuqqas ta' kooperazzjoni mill-Indoneżja, intuża l-valur normali Indoneżjan kif irrappurtat fit-talba peress li ma kienx hemm informazzjoni oħra disponibbli fil-fajl. Fit-talba, il-valur normali Indoneżjan ġie maħdum bl-użu tal-istruttura tal-ispejjeż tal-produttur tal-Unjoni u l-aġġustament ta' kull element tal-ispejjeż għal livelli Indoneżjani. L-elementi tal-ispejjeż kienu materjali primi, persunal, enerġija u ilma, manutenzjoni, tniżżil fil-valur u spejjeż ġenerali. L-aġġustamenti magħmula fit-talba nstabu li kienu raġonevoli. Fin-nuqqas ta' iktar informazzjoni disponibbli, l-informazzjoni fit-talba għalhekk kienet ikkunsidrata bħala l-aħjar stima għall-valur normali Indoneżjan.
            
         3.2.2.2.   Il-prezz tal-esportazzjoni
   
               (55)
            
            
               Fin-nuqqas ta' kooperazzjoni minn kull produttur esportatur Indoneżjan, kellha tintuża informazzjoni oħra disponibbli biex jiġu stabbiliti prezzijiet ta' esportazzjoni. Matul il-perjodu tal-investigazzjoni ta' rieżami, l-importazzjonijiet mill-Indoneżja lejn l-Unjoni kważi waqfu. L-importazzjonijiet misjuba matul il-perjodu tal-investigazzjoni ta' rieżami kienu negliġibbli (madwar 19-il tunnellata) u għalhekk, l-istatistika tal-importazzjoni tal-Artikolu 14(6) lejn l-Unjoni ma setgħetx tintuża. Minflok, l-istatistika tal-esportazzjoni Indoneżjana ntużat biex tistabbilixxi l-prezzijiet tal-esportazzjoni. Ġew identifikati tnax-il destinazzjoni tal-esportazzjoni. Il-prezz tal-esportazzjoni medju lejn il-pajjiżi terzi kollha ntuża bħala indikatur għall-prezz tal-esportazzjoni lejn l-Unjoni, f'każ li l-miżuri jitneħħew.
            
         3.2.2.3.   Tqabbil
   
               (56)
            
            
               Il-Kummissjoni qabblet il-valur normali maħdum u l-prezz tal-esportazzjoni tal-esportaturi Indoneżjani fuq bażi ta' kif joħroġ mill-fabbrika.
            
         
               (57)
            
            
               Fejn ġustifikat mill-ħtieġa li jiġi żgurat tqabbil ġust, il-Kummissjoni aġġustat il-valur normali u / jew il-prezz tal-esportazzjoni għad-differenzi li jaffettwaw il-prezzijiet u l-komparabilità tal-prezzijiet, skont l-Artikolu 2(10) tar-Regolament bażiku.
            
         
               (58)
            
            
               Saru aġġustamenti biex il-prezzijiet tal-esportazzjoni frank abbord jinġiebu f'livell ta' kif joħroġ mill-fabbrika. Fin-nuqqas ta' informazzjoni iktar preċiża, dawn l-aġġustamenti kienu bbażati fuq dejta reali relatata ma' Fang Da fl-investigazzjoni simili tal-Artikolu 5, li l-Kummissjoni tqis li huwa valur referenzjajru xieraq għall-kalkolu tal-aġġustamenti. Ġew mogħtija aġġustamenti xierqa lill-ispejjeż tat-trasport, l-assigurazzjoni, il-ġestjoni, it-tagħbija u dawk anċillari, u saru ħlasijiet bankarji fejn instab li kienu raġonevoli, eżatti u appoġġati minn evidenza vverifikata.
            
         3.2.2.4.   Marġini tad-dumping
   
               (59)
            
            
               Il-marġini tad-dumping kien ikkalkulat bħala l-ammont li bih il-valur normali, kif ikkalkulat fil-premessa (54), jaqbeż il-prezz tal-esportazzjoni, kif stabbilit fil-premessa (55). Dan irriżulta f'marġini ta' dumping ta' 33,6 % li huwa ogħla mill-marġini ta' dumping l-iktar għoli stabbilit fl-investigazzjoni oriġinali (18,1 %). Dan juri li għalkemm l-esportazzjonijiet tal-prodott ikkonċernat lejn l-Unjoni kważi waqfu, dumping lil pajjiżi terzi mill-kumpaniji Indoneżjani kompla f'livell li huwa ogħla minn dak stabbilit fl-investigazzjoni oriġinali.
            
         3.2.3.   Żvilupp tal-importazzjonijiet f'każ li jiġu revokati l-miżuri
   
   
               (60)
            
            
               Il-Kummissjoni analizzat jekk kienx hemm probabbiltà ta' rikorrenza ta' dumping jekk il-miżuri jiskadu. Ġew analizzati l-elementi li ġejjin: il-prezz tal-esportazzjoni lejn destinazzjonijiet oħrajn, il-kapaċità tal-produzzjoni u l-kapaċità żejda fl-Indoneżja u l-kapaċità ta' assorbiment minn swieq ta' pajjiżi terzi oħrajn.
            
         3.2.3.1.   Kapaċità mhux użata
   
               (61)
            
            
               Fin-nuqqas ta' kooperazzjoni, il-Kummissjoni kellha ddur fuq id-dejta disponibbli fit-talba għal rieżami, il-bażi tad-dejta tal-Eurostat u l-istatistika tal-esportazzjoni Indoneżjana. Abbażi tal-informazzjoni disponibbli dwar produttur esportatur Indoneżjan, il-kapaċità Indoneżjana hija stmata li hija mill-inqas 10 000 tunnellata. Bl-użu tal-istatistika tal-esportazzjoni Indoneżjana seta' jiġi stabbilit li l-esportazzjonijiet Indoneżjani lejn pajjiżi terzi ammontaw għal 4 700 tunnellata matul il-perjodu tal-investigazzjoni ta' rieżami. Abbażi ta' dan, il-kapaċità ħielsa tal-Indoneżja għas-suq domestiku tagħha u s-suq tal-Unjoni tista' b'mod konservattiv tiġi stmata għal 5 300 tunnellata. Għandu jiġi nnutat li fir-rieżami ta' skadenza preċedenti (11), il-kapaċità Indoneżjana totali kienet stmata li hija 18 000 tunnellata għall-2008.
            
         
               (62)
            
            
               Peress li ma hemm l-ebda dejta disponibbli dwar il-bejgħ domestiku minn żewġ produtturi Indoneżjani, il-kapaċità ħielsa (disponibbli) li tista' tkun diretta lejn is-suq tal-Unjnoi tista' biss tiġi stmata bejn wieħed u ieħor. Madankollu, bl-użu tad-dejta tar-rieżami ta' skadenza preċedenti, il-bejgħ domestiku minn żewġ kumpaniji Indoneżjani ammonta għal bejn wieħed u ieħor 2 000 tunnellata, li fuq l-istima ta' kapaċità attwali xorta jħalli kapaċità ħielsa ta' 3 300 tunnellata għas-suq tal-Unjoni. Dan jammonta għal iktar minn 80 % tas-suq tal-Unjoni matul il-perjodu tal-investigazzjoni ta' rieżami.
            
         3.2.3.2.   Prezzijiet tal-esportazzjoni lejn pajjiżi terzi
   
               (63)
            
            
               Bl-użu tal-istatistika tal-esportazzjoni Indoneżjana lejn pajjiżi terzi oħrajn matul il-perjodu tal-investigazzjoni ta' rieżami, jista' jiġi osservat li l-prezzijiet tal-bejgħ medji fuq tnejn mis-swieq tal-esportazzjoni prinċipali, jiġifieri l-Pakistan u l-Filippini (li jammontaw għal iktar minn 50 % tal-bejgħ tal-esportazzjoni Indoneżjan lejn pajjiżi terzi) huma b'mod konsiderevoli iktar baxxi mill-prezz tal-bejgħ medju fl-Unjoni matul il-perjodu ta' reiżami. Kif spjegat fil-premessi minn (55) sa (59), instab marġini tad-dumping ta' 33,6 % meta l-prezz tal-esportazzjoni Indoneżjan ġie bbażat fuq il-prezz tal-bejgħ tal-esportazzjoni lejn pajjiżi terzi. Għalhekk, l-Unjoni tkun suq attraenti għall-produtturi esportaturi Indoneżjani, jekk il-miżuri jiskadu.
            
         3.2.3.3.   Assorbiment minn swieq terzi
   
               (64)
            
            
               Kif spjegat fil-premessi (48) u (49), il-kapaċità tal-assorbiment ta' swieq oħrajn apparti s-suq tal-Unjoni hija kkunsidrata baxxa. Minħabba n-nuqqas ta' kooperazzjoni, ma hemm l-ebda informazzjoni fil-fajl dwar il-konsum domestiku Indoneżjan tal-prodott ikkonċernat, iżda b'kapaċità ħielsa stmata ta' 5 300 tunnellata kemm għas-suq Indoneżjan kif ukoll għal dak tal-Unjoni meta tiġi kkunsidrata l-kapaċità ta' assorbiment baxxa ta' swieq oħrajn, huwa ċar li l-Indoneżja jkollha bosta kapaċità ħielsa biex tkopri s-suq tal-Unjoni.
            
         
               (65)
            
            
               B'konsegwenza, wieħed ma jistax jistenna li l-kapaċità żejda Indoneżjana tiġi diretta lejn swieq oħrajn apparti l-Unjoni b'mod sinifikanti.
            
         3.2.4.   Il-konklużjoni dwar il-probabbiltà ta' rikorrenza ta' dumping
   
   
               (66)
            
            
               Il-valutazzjoni tal-fatturi ta' hawn fuq uriet li l-esportazzjonijiet Indoneżjani lejn swieq oħra għajr l-Unjoni saru bi prezzijiet li huma ferm iktar baxxi mil-livell tal-prezz medju fl-Unjoni. Minħabba l-kapaċità kbira liberament disponibbli tal-esportaturi Indoenżjani u n-nuqqas ta' swieq imdaqqsa oħra għal tali kapaċità, x'aktarx li l-produtturi esportaturi Indoneżjani se jidderieġu volumi kbar bi prezzijiet li huma l-oġġett ta' dumping lejn is-suq tal-Unjoni jekk il-miżuri jitneħħew.
            
         
               (67)
            
            
               Wara li ġiet ikkunsidrata d-dejta u l-informazzjoni ta' hawn fuq, ġie konkluż li dak id-dumping mill-Indoneżja huwa probabbli li se jerġa' jseħħ jekk il-miżuri jitħallew jiskadu.
            
         4.   IL-PROBABBILTÀ TA' KONTINWAZZJONI JEW RIKORRENZA TA' DUMPING
   
   4.1.   Kumment preliminari
   
   
               (68)
            
            
               Peress li l-industrija tal-Unjoni tikkonsisti minn produttur wieħed biss u l-importazzjonijiet oġġett ta' dumping jikkonċernaw numru limitat ta' produtturi esportaturi Ċiniżi u Indoneżjani, l-indikaturi tal-kapaċità u d-dejta tal-importazzjoni kellhom jiġu indiċjati sabiex tiġi żgurata l-kunfidenzjalità tad-dejta sensittiva dwar in-negozju.
            
         4.2.   Id-definizzjoni tal-industrija tal-Unjoni u tal-produzzjoni tal-Unjoni
   
   
               (69)
            
            
               Il-prodott simili kien manifatturat minn produttur tal-Unjoni wieħed biss matul il-perjodu tal-investigazzjoni ta' rieżami, li b'hekk jikkostitwixxi l-“industrija tal-Unjoni” skont it-tifsira tal-Artikolu 4(1) tar-Regolament bażiku.
            
         4.3.   Il-konsum tal-Unjoni
   
   
               (70)
            
            
               Iċ-ċiklamat tas-sodju huwa prodott biss fl-Unjoni, iċ-Ċina u l-Indoneżja. Il-Kummissjoni stabbilixxiet il-konsum tal-Unjoni abbażi tal-volum tal-bejgħ tal-industrija tal-Unjoni fis-suq tal-Unjoni, flimkien mal-volum tal-importazzjonijiet taċ-ċiklamat tas-sodju miċ-Ċina u l-Indoneżja, stabbilit kif spjegat fil-premessa (73).
            
         
               (71)
            
            
               Il-konsum tal-Unjoni żviluppa kif ġej:
               
                  Tabella 1
               
               
                  Il-konsum tal-Unjoni
               
               
                           
                              Indiċi (2011 = 100)
                           
                        
                        
                           2011
                        
                        
                           2012
                        
                        
                           2013
                        
                        
                           2014
                        
                        
                           Il-perjodu tal-investigazzjoni ta' rieżami
                        
                     
                           Konsum totali tal-Unjoni
                        
                        
                           100
                        
                        
                           103
                        
                        
                           93
                        
                        
                           97
                        
                        
                           101
                        
                     
                           
                              Sors: Dejta tal-industrija tal-Unjoni, il-bażi tad-dejta tal-Artikolu 14(6)
                        
                     
         
               (72)
            
            
               Il-konsum taċ-ċiklamat tas-sodju fl-Unjoni l-ewwel naqas b'7 % bejn l-2011 u l-2013, u żdied fil-perjodu ta' wara. Il-konsum matul il-perjodu tal-investigazzjoni ta' rieżami laħaq bejn wieħed u ieħor l-istess livell tal-2011.
            
         4.4.   Importazzjonijiet mill-pajjiżi kkonċernati
   
   
               (73)
            
            
               Għall-għan ta' din l-investigazzjoni importazzjonijiet miċ-Ċina huma importazzjonijiet totali miċ-Ċina esklużi importazzjonjiet minn Fang Da, li mhumiex suġġetti għal dan ir-rieżami. Importazzjonijiet minn Fang Da ittieħdu in konsiderazzjoni għall-kalkolu tal-konsum tal-Unjoni totali biss. Fin-nuqqas ta' kooperazzjoni ta' kull produttur esportatur Ċiniż u Indoneżjan f'din l-investigazzjoni, il-Kummisjoni użat l-istatistika disponibbli fil-bażi tad-dejta tal-Artikolu 14(6) biex tistabbilixxi l-volum u l-prezzijiet tal-importazzjonijiet minn dawn iż-żewġ pajjiżi matul il-perjodu kkunsidrat, peress li din kienet tinkludi biżżejjed informazzjoni dettaljata fil-livell tal-kodiċijiet TARIC ta' 10 ċifri u l-kodiċijiet addizzjonali TARIC.
            
         
               (74)
            
            
               Minħabba li l-volumi tal-importazzjonijiet mill-Indoneżja huma negliġibbli fit-tifsira tal-Artikolu 3(4) tar-Regolament baiżku, importazzjonijiet mill-pajjiżi kkonċernati ġew vvalutati separatament.
            
         4.4.1.   Iċ-Ċina
   
   4.4.1.1.   Volum u sehem mis-suq
   
      Tabella 2
   
   
      Il-volum tal-importazzjoni u s-sehem mis-suq
   
   
               
                  Indiċi (2011 = 100)
               
            
            
               2011
            
            
               2012
            
            
               2013
            
            
               2014
            
            
               Il-perjodu tal-investigazzjoni ta' rieżami
            
         
               Il-volum tal-importazzjonijiet
            
            
               100
            
            
               114
            
            
               73
            
            
               71
            
            
               77
            
         
               Sehem mis-suq
            
            
               100
            
            
               110
            
            
               79
            
            
               73
            
            
               77
            
         
               
                  Sors: Bażi tad-dejta tal-Artikolu 14(6)
            
         
               (75)
            
            
               Il-volum tal-importazzjonijiet miċ-Ċina naqas bi 23 % matul il-perjodu kkunsidrat. L-ewwel bejn l-2011 u l-2012 żdied u wara naqas b'mod sinifikanti, b'mod partikolari bi tnaqqis qawwi ta' 41 punt tal-indiċi bejn l-2012 u l-2013. Kien hemm tnaqqis minimu ieħor bejn l-2013 u l-2014, u wara żieda ta' sitt (6) punti tal-indiċi bejn l-2014 u l-perjodu tal-investigazzjoni ta' rieżami.
            
         
               (76)
            
            
               Is-sehem mis-suq korrispondenti matul il-perjodu kkunsidrat segwa xejra simili, bi tnaqqis globali ta' 23 % ukoll.
            
         4.4.1.2.   Prezzijiet tal-importazzjonijiet
   
               (77)
            
            
               Ix-xejriet tal-prezzijiet tal-importazzjoni Ċiniżi ġew stabbiliti u analizzati b'mod separat bl-inklużjoni u mingħajra ta' dazji antidumping. Dan sar f'dan il-każ partikolari għax il-livell ta' dawn id-dazji kien emendat fl-2012, kif spjegat fil-premessa (1) hawn fuq, u juri x-xejriet tal-prezzijiet inklużi d-dazji antidumping li jistgħu juru l-impatt ta' dawn l-emendi.
               
                  Tabella 3
               
               
                  Indiċi tal-prezzijiet tal-importazzjoni (EUR/kg)
               
               
                           
                              Indiċi (2011 = 100)
                           
                        
                        
                           2011
                        
                        
                           2012
                        
                        
                           2013
                        
                        
                           2014
                        
                        
                           Il-perjodu tal-investigazzjoni ta' rieżami
                        
                     
                           minbarra d-dazji antidumping
                        
                        
                           100
                        
                        
                           105
                        
                        
                           105
                        
                        
                           101
                        
                        
                           104
                        
                     
                           inklużi d-dazji antidumping
                        
                        
                           100
                        
                        
                           109
                        
                        
                           112
                        
                        
                           108
                        
                        
                           111
                        
                     
                           
                              Sors: Bażi tad-dejta tal-Artikolu 14(6)
                        
                     
         
               (78)
            
            
               Matul il-perjodu kkunsidrat il-prezzijiet CIF fil-fruntiera tal-Unjoni (prezzijiet mingħajr dazji antidumping) ta' importazzjonijiet miċ-Ċina minn produtturi oħrajn għajr Fang Da żdiedu b'4 %.
            
         
               (79)
            
            
               Meta jitqies l-effett tad-dazji antidumping, il-prezzijiet tal-importazzjoni żdiedu bi 11 % matul il-perjodu kkunsidrat. Jinħtieġ li jiġi mfakkar li f'Mejju 2012 id-dazji antidumping kienu iktar mid-doppju għall-produtturi esportaturi Ċiniżi li jagħmlu parti minn Rainbow Rich group, li jidher fiż-żieda tal-prezzijiet tal-importazzjoni medji (inklużi d-dazji antidumping) mill-2011 sal-2012.
            
         4.4.1.3.   It-twaqqigħ tal-prezz
   
               (80)
            
            
               Fin-nuqqas ta' kooperazzjoni minn kull produttur esportatur Ċiniż suġġett għal dan ir-rieżami, il-Kummissjoni ddeterminat it-twaqqigħ fil-prezz matul il-perjodu tal-investigazzjoni ta' rieżami billi qabblet il-prezz tal-bejgħ medju ponderat tal-produttur tal-Unjoni li jinżamm lil klijenti indipendenti fuq is-suq tal-Unjoni, aġġustat għal-livell ta' kif joħroġ mill-fabbrika u l-prezz tal-importazzjoni Ċiniż abbażi tal-bażi tad-dejta tal-Artikolu 14(6). Peress li l-ebda informazzjoni ma kienet disponibbli fir-rigward tal-għamla (tip tal-prodott) mibjugħa tal-importazzjonijiet Ċiniżi, ittieħdet medja sempliċi biex jiġi kkalkulat il-prezz tal-importazzjoni Ċiniż.
            
         
               (81)
            
            
               It-tqabbil wera li, matul il-perjodu tal-investigazzjoni ta' rieżami, il-marġni tat-twaqqigħ tal-prezz medju, espress bħala perċentwal tal-prezzijiet tal-bejgħ tal-industrija tal-Unjoni kien 22,8 % meta jitqies l-effett tad-dazji antidumping applikati fuq l-importazzjonjiet Ċiniżi. Jekk id-dazju antidumping applikabbli għall-produtturi esportaturi Ċiniżi suġġetti għall-miżuri jiġi mnaqqas, il-marġini tat-twaqqigħ tal-prezz jammonta għal 32,3 %.
            
         4.4.2.   L-Indoneżja
   
   4.4.2.1.   Volum u sehem mis-suq
   
      Tabella 4
   
   
      Il-volum tal-importazzjoni u s-sehem mis-suq
   
   
               
                  Indiċi (2011 = 100)
               
            
            
               2011
            
            
               2012
            
            
               2013
            
            
               2014
            
            
               Il-perjodu tal-investigazzjoni ta' rieżami
            
         
               Il-volum tal-importazzjonijiet
            
            
               100
            
            
               225
            
            
               31
            
            
               18
            
            
               9
            
         
               Sehem mis-suq
            
            
               100
            
            
               218
            
            
               34
            
            
               19
            
            
               9
            
         
               
                  Sors: Bażi tad-dejta tal-Artikolu 14(6)
            
         
               (82)
            
            
               Matul il-perjodu kkunsidrat kemm il-volum kif ukoll is-sehem mis-suq tal-importazzjonijiet taċ-ċiklamat tas-sodju mill-Indoneżja fl-Unjoni naqsu b'91 %. Jinħtieġ li jiġi nnutat li l-volum assolut ta' importazzjonijiet mill-Indoneżja kien baxx fl-2011 u fl-2012, u baxx ħafna fl-2013 u negliġibbli matul l-2014 u l-perjodu tal-investigazzjoni ta' rieżami. Għalkemm l-importazzjonijiet Indoneżjani varjaw ħafna matul il-perjodu kkunsidrat, l-impatt tagħhom fuq l-industrija tal-Unjoni jista' jiġi kkunsidrat bħala limitat ferm mill-2011 sal-2012 u anki insinifikanti mill-2013 sal-perjodu tal-investigazzjoni ta' rieżami.
            
         4.4.2.2.   Prezzijiet tal-importazzjonijiet
   
      Tabella 5
   
   
      Indiċi tal-prezzijiet tal-importazzjoni (EUR/kg)
   
   
               
                  Indiċi (2011 = 100)
               
            
            
               2011
            
            
               2012
            
            
               2013
            
            
               2014
            
            
               Il-perjodu tal-investigazzjoni ta' rieżami
            
         
               Minbarra d-dazji antidumping
            
            
               100
            
            
               104
            
            
               107
            
            
               105
            
            
               106
            
         
               
                  Sors: Bażi tad-dejta tal-Artikolu 14(6)
            
         
               (83)
            
            
               Matul il-perjodu kkunsidrat il-prezzijiet medji tal-importazzjoni Indoneżjani CIF fil-fruntiera tal-Unjoni żdiedu b'6 %.
            
         4.4.2.3.   It-twaqqigħ tal-prezz
   
               (84)
            
            
               Fin-nuqqas ta' kooperazzjoni minn kull produttur esportatur Indoneżjan, il-Kummissjoni ddeterminat it-twaqqigħ fil-prezz matul il-perjodu tal-investigazzjoni ta' rieżami billi qabblet il-prezz tal-bejgħ medju ponderat tal-produttur tal-Unjoni li jinżamm lil klijenti indipendenti fuq is-suq tal-Unjoni, aġġustat għal-livell ta' kif joħroġ mill-fabbrika u l-prezz tal-importazzjoni Indoneżjan medju abbażi tal-bażi tad-dejta tal-Artikolu 14(6). Peress li l-ebda informazzjoni ma kienet disponibbli fir-rigward tal-għamla (tip tal-prodott) tal-importazzjonijiet Indoneżjani, ittieħdet medja sempliċi biex jiġi kkalkulat il-prezz tal-importazzjoni Indoneżjan medju.
            
         
               (85)
            
            
               It-tqabbil wera li, matul il-perjodu tal-investigazzjoni ta' rieżami, il-marġini ta' twaqqigħ ta' prezz medju, espress bħala perċentwali tal-prezzijiet tal-bejgħ tal-industrija tal-Unjoni kien ta' 24,1 %. Jekk id-dazji antidumping applikabbli għall-produtturi esportaturi Indoneżjani suġġetti għall-miżuri jiġu mnaqqsa, il-marġini tat-twaqqigħ tal-prezz jammonta għal 33,6 %.
            
         4.5.   Is-sitwazzjoni ekonomika tal-industrija tal-Unjoni
   
   4.5.1.   Rimarki ġenerali
   
   
               (86)
            
            
               Il-produzzjoni taċ-ċiklamat tas-sodju tikkonsisti f'żewġ passi tal-produzzjoni prinċipali. Matul l-ewwel pass, li jeħtieġ l-użu ta' reatturi, il-materji primi jiġu konvertiti f'ċiklamat tas-sodju mhux raffinat. Matul it-tieni pass tal-produzzjoni, iċ-ċiklamat tas-sodju mhux raffinat jeħtieġ jiġi purifikat qabel ma jkun jista' jintuża, skont ir-regoli regolatorji rilevanti, minn industriji downstream tal-ikel, xorb jew farmaċewtiċi.
            
         
               (87)
            
            
               Minħabba inċident tekniku li seħħ f'Lulju 2011 (splużjoni fil-fabbrika), l-industrija tal-Unjoni ma setgħetx twettaq l-ewwel pass tal-produzzjoni — il-proċess tar-reattur — bejn Awwissu 2011 u Mejju 2012, u kellha temporanjament tiddependi fuq iċ-ċiklamat tas-sodju importat li ppurifikat iktar sabiex tkun tista' żżomm l-attivitajiet kummerċjali tagħha.
            
         
               (88)
            
            
               Minħabba li l-produttur tal-Unjoni ma kellu l-ebda għażla oħra, għajr li jiddependi fuq l-importazzjonijiet, u minħabba t-tul ta' żmien limitat u l-volum tal-importazzjonijiet matul il-perjodu kkunsidrat, dan l-inċident u l-konsegwenzi tiegħu ma jivvalidawx il-konklużjonijiet ta' hawn fuq dwar id-definizzjoni tal-industrija tal-Unjoni. Huwa kellu, madankollu, impatt importanti fuq is-sitwazzjoni ekonomika tal-industrija tal-Unjoni għas-snin 2011-2012, jiġifieri fil-bidu tal-perjodu kkunsidrat, b'mod partikolari dwar il-kapaċità, il-volum tal-produzzjoni u tal-bejgħ kif ukoll l-indikaturi tal-profittabbiltà. Huwa kellu wkoll xi impatt — għalkemm minuri — fuq l-iżvilupp tal-importazzjonijiet. Dawn l-elementi jitqiesu meta jiġi analizzat l-iżvilupp tal-indikaturi tal-ħsara.
            
         
               (89)
            
            
               F'dan il-kuntest, u skont l-Artikolu 3(5) tar-Regolament bażiku, l-eżaminar tal-impatt tal-importazzjonijiet li huma oġġett ta' dumping fuq l-industrija tal-Unjoni kien jinkludi evalwazzjoni tal-indikaturi ekonomiċi kollha li influwenzaw l-istat tal-industrija tal-Unjoni matul il-perjodu kkunsidrat. Għad-determinazzjoni tal-ħsara, il-Kummissjoni evalwat l-indikaturi ekonomiċi abbażi tad-dejta relatata mal-uniku produttur tal-Unjoni li jikkostitwixxi l-industrija tal-Unjoni skont it-tifsira tal-Artikolu 4(1) tar-Regolament bażiku.
            
         
               (90)
            
            
               L-indikaturi ekonomiċi tal-produttur uniku tal-Unjoni, li kienu evalwati mill-Kummissjoni, huma kif ġej: il-produzzjoni, il-kapaċità tal-produzzjoni, l-użu tal-kapaċità, il-volum tal-bejgħ, is-sehem mis-suq, it-tkabbir, l-impjiegi, il-produttività, il-kost tax-xogħol, il-kobor tal-marġini ta' dumping, u l-irkupru minn dumping tal-passat, il-prezzijiet medji ta' unità, il-kost unitarju, l-inventarji, il-profittabbiltà, il-fluss tal-flus, l-investiment, ir-redditu fuq l-investiment, u l-abbiltà li jiġi ġġenerat il-kapital.
            
         4.5.2.   L-indikaturi tad-dannu
   
   4.5.2.1.   Il-produzzjoni, il-kapaċità tal-produzzjoni u l-użu tal-kapaċità
   
               (91)
            
            
               Il-produzzjoni totali tal-Unjoni, il-kapaċità tal-produzzjoni u l-użu tal-kapaċità matul il-perjodu kkunsidrat żviluppaw kif ġej:
               
                  Tabella 6
               
               
                  Il-produzzjoni, il-kapaċità tal-produzzjoni u l-użu tal-kapaċità
               
               
                           
                              Indiċi (2011 = 100)
                           
                        
                        
                           2011
                        
                        
                           2012
                        
                        
                           2013
                        
                        
                           2014
                        
                        
                           Il-perjodu tal-investigazzjoni ta' rieżami
                        
                     
                           Volum ta' produzzjoni
                        
                        
                           100
                        
                        
                           104
                        
                        
                           189
                        
                        
                           159
                        
                        
                           157
                        
                     
                           Kapaċità ta' produzzjoni
                        
                        
                           100
                        
                        
                           114
                        
                        
                           171
                        
                        
                           171
                        
                        
                           171
                        
                     
                           Użu tal-kapaċità
                        
                        
                           100
                        
                        
                           91
                        
                        
                           110
                        
                        
                           93
                        
                        
                           92
                        
                     
                           
                              Sors: Dejta tal-industrija tal-Unjoni
                        
                     
         
               (92)
            
            
               Il-produzzjoni globalment żdiedet b'57 % matul il-perjodu kkunsidrat. Kif spjegat fil-premessi (87) hawn fuq u (93) hawn taħt, il-produzzjoni tal-industrija tal-Unjoni madankollu kienet eċċezzjonalment baxxa fl-2011-2012. Bejn l-2013 u l-perjodu tal-investigazzjoni ta' rieżami, il-livell tal-produzzjoni naqas b'mod drastiku, bi 32 punt tal-indiċi.
            
         
               (93)
            
            
               Il-kapaċità tal-produzzjoni żdiedet b'mod sinifikanti matul il-perjodu kkunsidrat (b'71 %), iżda din ix-xejra hija spjegata wkoll b'livell eċċezzjonalment baxx fl-2011 u fl-2012 li rriżulta mill-inċident tekniku fil-faċilitajiet tal-produzzjoni. Il-kapaċità ġiet ikkalkulata abbażi tax-xhur li matulhom l-industrija tal-Unjoni setgħet tipproduċi ċ-ċiklamat tas-sodju tagħha stess, b'hekk seba' (7) xhur biss fl-2011, tmien (8) xhur fl-2012 u 12-il xahar għal perjodi oħrajn. Mill-2013 il-livell tal-kapaċità tal-produzzjoni baqa' stabbli sal-perjodu tal-investigazzjoni ta' rieżami.
            
         
               (94)
            
            
               Ir-rata tal-użu tal-kapaċità naqset bi 8 % bejn l-2011 u l-perjodu tal-investigazzjoni ta' rieżami, iżda segwiet xejra sinifikanti 'l isfel mill-2013, f'konformità tat-tnaqqis tal-volum tal-produzzjoni.
            
         4.5.2.2.   Volum tal-bejgħ u sehem mis-suq
   
               (95)
            
            
               Il-volum tal-bejgħ u s-sehem mis-suq tal-industrija tal-Unjoni żviluppaw hekk matul il-perjodu kkunsidrat:
               
                  Tabella 7
               
               
                  Volum tal-bejgħ u sehem mis-suq
               
               
                           
                              Indiċi (2011 = 100)
                           
                        
                        
                           2011
                        
                        
                           2012
                        
                        
                           2013
                        
                        
                           2014
                        
                        
                           Il-perjodu tal-investigazzjoni ta' rieżami
                        
                     
                           Volum tal-bejgħ
                        
                        
                           100
                        
                        
                           69
                        
                        
                           146
                        
                        
                           108
                        
                        
                           104
                        
                     
                           Sehem mis-suq
                        
                        
                           100
                        
                        
                           67
                        
                        
                           157
                        
                        
                           111
                        
                        
                           104
                        
                     
                           
                              Sors: Dejta tal-industrija tal-Unjoni u l-bażi tad-dejta tal-Artikolu 14(6)
                        
                     
         
               (96)
            
            
               Il-volum tal-bejgħ fuq is-suq tal-Unjoni u s-sehem mis-suq korrispondenti segwa l-istess xejra matul il-perjodu kkunsidrat. Globalment dawn żdiedu b'4 %.
            
         
               (97)
            
            
               Peress li ż-żewġ ċifri jirriflettu biss iċ-ċiklamat tas-sodju prodott mill-industrija tal-Unjoni stess, il-livelli għall-2011 u l-2012 kienu eċċezzjonalment baxxi, minħabba r-raġunijiet imsemmija fil-premessi (87) u (93) hawn fuq. Mill-2013, meta l-produzzjoni taċ-ċiklamat tas-sodju tagħha stess kienet stabbilita mill-ġdid b'mod permanenti, il-bejgħ tal-industrija tal-Unjoni waqa' bi 42 punt tal-indiċi bħala riżultat tat-telf tal-ordnijiet.
            
         
               (98)
            
            
               Is-sehem mis-suq ukoll naqas b'mod sinifikanti bejn l-2013 u l-perjodu tal-investigazzjoni ta' rieżami. Dan huwa ta' kuntrast mal-iżvilupp tal-konsum tal-Unjoni, li żdied bi tmien (8) punti tal-indiċi.
            
         4.5.2.3.   Tkabbir
   
               (99)
            
            
               Is-sitwazzjoni tal-industrija tal-Unjoni tjiebet bejn l-2011 u l-2013 meta kienet kapaċi żżid il-produzzjoni, il-kapaċità tal-produzzjoni, il-bejgħ u s-sehem mis-suq tagħha. Din iż-żieda ġiet ikkawżata minn żewġ fatturi: (i) iż-żieda tad-dazji antidumping għal ċerti produtturi esportaturi taċ-Ċina, li kienu rduppjati f'Mejju 2012 u (ii) il-fatt li l-industrija tal-Unjoni kienet għal darba oħra f'pożizzjoni li tipproduċi ċ-ċiklamat tas-sodju tagħha stess matul 12-il xahar fl-2013, meta mqabbel ma' seba' (7) xhur biss fl-2011 u tmien (8) xhur fl-2012.
            
         
               (100)
            
            
               Kieku l-isplużjoni ma seħħitx f'Lulju 2011, il-produzzjoni, l-użu tal-kapaċità, iċ-ċifri tal-bejgħ u s-sehem mis-suq kienu jkunu ħafna iktar għoljin fl-2011 u l-2012, peress li l-industrija tal-Unjoni setgħet forniet lill-klijenti tagħha biċ-ċiklamat tas-sodju tagħha stess minflok dak importat li pproċessat (ippurifikat) iktar bejn Awwissu 2011 u Mejju 2012. Bħala riżultat, iż-żieda tal-produzzjoni, bejgħ u sehem mis-suq bejn l-2011 u l-2013 kienet tkun ħafna iżgħar, billi l-kapaċità tal-produzzjoni kienet tibqa' fil-livell tagħha tal-2013 matul il-perjodu kollu kkunsidrat. Mill-2013 sal-perjodu tal-investigazzjoni ta' rieżami, ix-xejriet kollha relatati mal-volum imsemmija hawn fuq, bl-eċċezzjoni tal-kapaċità tal-produzzjoni, inbidlu kompletament. Fil-fatt, għalkemm il-konsum tal-Unjoni segwa xejra li tiżdied mill-2013, l-industrija tal-Unjoni daħlet ġewwa fażi ta' tnaqqis ekonomiku. Fl-istess ħin, il-profittabbiltà tal-industrija tal-Unjoni baqgħet negattiva ferm matul il-perjodu sħiħ ikkunsidrat, li xekkel il-prospetti tagħha ta' tkabbir.
            
         4.5.2.4.   Impjiegi u produttività
   
               (101)
            
            
               L-impjiegi u l-produttività żviluppaw hekk matul il-perjodu kkunsidrat kif ġej:
               
                  Tabella 8
               
               
                  L-impjiegi u l-produttività
               
               
                           
                              Indiċi (2011 = 100)
                           
                        
                        
                           2011
                        
                        
                           2012
                        
                        
                           2013
                        
                        
                           2014
                        
                        
                           Il-perjodu tal-investigazzjoni ta' rieżami
                        
                     
                           Numru ta' impjegati
                        
                        
                           100
                        
                        
                           100
                        
                        
                           105
                        
                        
                           105
                        
                        
                           105
                        
                     
                           Produttività (volum tal-produttività fuq numru ta' impjegati)
                        
                        
                           100
                        
                        
                           104
                        
                        
                           180
                        
                        
                           151
                        
                        
                           150
                        
                     
                           
                              Sors: Dejta tal-industrija tal-Unjoni
                        
                     
         
               (102)
            
            
               Minkejja n-nuqqas ta' abbiltà li tipproduċi ċ-ċiklamat tas-sodju tagħha stess bejn Awwissu 2011 u Mejju 2012, l-industrija tal-Unjoni ddeċidiet li żżomm l-impjieg tagħha kostanti f'dan il-perjodu, peress li kull tnaqqis kien ikkunsidrat li jiswa wisq u li mhuwiex neċessarju. Għalkemm impjegat ingħata s-sensja fl-2012, il-livell ta' impjieg ma nbidilx bejn l-2011 u l-2012 peress li l-industrija tal-Unjoni daħħlet impjegat ġdid fl-istess sena. In-numru ta' impjegati żdied bi ftit fl-2013 u mbagħad baqa' stabbli sal-perjodu tal-investigazzjoni ta' rieżami.
            
         
               (103)
            
            
               Minħabba l-isplużjoni fil-fabbrika, il-produttività tal-industrija tal-Unjoni ġiet affettwata b'mod simili bħall-indikaturi ekonomiċi oħra ppreżentati hawn fuq. Bħall-produzzjoni, il-produttività kienet eċċezzjonalment baxxa fl-2011 u l-2012 u mbagħad żdiedet b'mod qawwi bi kważi 80 punt tal-indiċi fl-2013. Minn dak iż-żmien, minħabba telf ta' ordnijiet, hija naqset bi 30 punt tal-indiċi fl-2014 u baqgħet f'dan il-livell sal-perjodu tal-investigazzjoni ta' rieżami.
            
         4.5.2.5.   Kobor tal-marġini tad-dumping u l-irkupru minn dumping tal-passat
   
               (104)
            
            
               Il-miżuri antidumping ilhom fis-seħħ kontra l-importazzjonijiet tal-produtturi esportaturi Indoneżjani u l-produtturi esportaturi Ċiniżi kollha ħlief Fang Da mill-2004.
            
         
               (105)
            
            
               Kif stabbilit hawn fuq, il-marġni tad-dumping tal-produtturi Indoneżjani u Ċiniżi ħlief Fang Da matul il-perjodu tal-investigazzjoni ta' rieżami kienu b'mod sinifikanti 'l fuq mill-livell minimu. L-impatt fuq is-sitwazzjoni ekonomika tal-industrija tal-Unjoni huwa sustanzjali, minħabba l-importazzjonijiet kontinwi ta' volumi sinifikanti ta' ċiklamat tas-sodju bi prezzijiet li huma l-oġġett ta' dumping minn produtturi Ċiniżi.
            
         4.5.2.6.   Prezzijiet u fatturi li jaffettwaw il-prezzijiet
   
               (106)
            
            
               Il-prezzijiet medji tal-bejgħ ta' unità tal-produttur uniku tal-Unjoni lill-klijenti mhux relatati fl-Unjoni żviluppaw hekk matul il-perjodu kkunsidrat:
               
                  Tabella 9
               
               
                  Il-prezzijiet tal-bejgħ fl-Unjoni
               
               
                           
                              Indiċi (2011 = 100)
                           
                        
                        
                           2011
                        
                        
                           2012
                        
                        
                           2013
                        
                        
                           2014
                        
                        
                           Il-perjodu tal-investigazzjoni ta' rieżami
                        
                     
                           Il-prezz medju tal-bejgħ ta' unità
                        
                        
                           100
                        
                        
                           105
                        
                        
                           103
                        
                        
                           107
                        
                        
                           106
                        
                     
                           Il-kost medju ta' unità tal-produzzjoni
                        
                        
                           100
                        
                        
                           107
                        
                        
                           97
                        
                        
                           95
                        
                        
                           96
                        
                     
                           
                              Sors: Dejta tal-industrija tal-Unjoni
                        
                     
         
               (107)
            
            
               Il-prezz tal-bejgħ unitarju medju tal-industrija tal-Unjoni żdied b'6 % matul il-perjodu kkunsidrat. L-ewwel żdied b'ħames (5) punti tal-indiċi bejn l-2011 u l-2012 u mbagħad baqa' stabbli sal-perjodu tal-investigazzjoni ta' rieżami.
            
         
               (108)
            
            
               Il-kost tal-produzzjoni unitarju medju tal-industrija tal-Unjoni żdied b'seba' (7) punti tal-indiċi bejn l-2011 u l-2012 u mbagħad naqas b'għaxar (10) punti tal-indiċi fl-2013 meta mqabbel mal-2011. Mill-2013 baqa' stabbli sal-perjodu tal-investigazzjoni ta' rieżami. Dawn il-kambjamenti prinċipalment irriżultaw miċ-ċaqliq tal-kost tal-materja prima.
            
         
               (109)
            
            
               Rigward dan ta' hawn fuq, jinħtieġ li jissemma li l-industrija tal-Unjoni ma setgħetx tissepara preċiżament il-kostijiet tal-purifikazzjoni mill-kostijiet tal-produzzjoni totali. Bħala riżultat, l-indiċi tal-2011 u tal-2012, kontrarjament għall-indiċi tal-2013, l-2014 u l-perjodu tal-investigazzjoni ta' rieżami, jirriflettu wkoll l-kostijiet tal-purifikazzjoni taċ-ċiklamat tas-sodju li kien importat mill-industrija tal-Unjoni.
            
         
               (110)
            
            
               Minħabba dan ta' hawn fuq, l-interpretazzjoni tax-xejriet bejn l-2011 u l-2012 u l-perjodi sussegwenti jinħtieġ li ssir b'attenzjoni peress li l-iżvilupp tagħhom ġie affettwat — għalkemm bi ftit — minħabba li l-indiċi tal-2011-2012 kienu bbażati fuq settijiet differenti ta' dejta.
            
         
               (111)
            
            
               F'kull każ, matul il-perjodu sħiħ ikkunsidrat, il-prezz tal-bejgħ unitarju medju dejjem kien taħt il-kostijiet tal-produzzjoni unitarji medji rrapportati fit-Tabella ta' hawn fuq.
            
         4.5.2.7.   Kostijiet tax-xogħol
   
               (112)
            
            
               Il-kostijiet tax-xogħol medji tal-produttur uniku tal-Unjoni żviluppaw kif ġej matul il-perjodu kkunsidrat:
               
                  Tabella 10
               
               
                  Kost lavorattiv medju għal kull impjegat
               
               
                           
                              Indiċi (2011 = 100)
                           
                        
                        
                           2011
                        
                        
                           2012
                        
                        
                           2013
                        
                        
                           2014
                        
                        
                           Il-perjodu tal-investigazzjoni ta' rieżami
                        
                     
                           Il-kostijiet tax-xogħol medji għal kull impjegat
                        
                        
                           100
                        
                        
                           127
                        
                        
                           115
                        
                        
                           102
                        
                        
                           95
                        
                     
                           
                              Sors: Dejta tal-industrija tal-Unjoni
                        
                     
         
               (113)
            
            
               Il-kostijiet tax-xogħol medji naqsu b'5 % matul il-perjodu globali kkunsidrat. Il-kostijiet madankollu, l-ewwel żdiedu b'27 % fl-2012 — prinċipalment minħabba kumpensi mħallsa lil impjegat li ngħata s-senjsa — u mbagħad kienu qed jonqsu b'mod kostanti sal-perjodu tal-investigazzjoni ta' rieżami meta niżlu 5 % taħt il-livell tagħhom tal-2011.
            
         4.5.2.8.   Inventarji
   
               (114)
            
            
               Il-livelli tal-istokk tal-produttur uniku tal-Unjoni żviluppaw kif ġej matul il-perjodu kkunsidrat:
               
                  Tabella 11
               
               
                  Inventarji
               
               
                           
                              Indiċi (2011 = 100)
                           
                        
                        
                           2011
                        
                        
                           2012
                        
                        
                           2013
                        
                        
                           2014
                        
                        
                           Il-perjodu tal-investigazzjoni ta' rieżami
                        
                     
                           Stokkijiet tal-għeluq
                        
                        
                           100
                        
                        
                           258
                        
                        
                           339
                        
                        
                           406
                        
                        
                           708
                        
                     
                           Stokkijiet tal-għeluq bħala perċentwal tal-produzzjoni
                        
                        
                           100
                        
                        
                           249
                        
                        
                           179
                        
                        
                           255
                        
                        
                           451
                        
                     
                           
                              Sors: Dejta tal-industrija tal-Unjoni
                        
                     
         
               (115)
            
            
               Matul il-perjodu kkunsidrat, l-istokkijiet tal-għeluq espressi bħala perċentwal tal-produzzjoni varjaw b'mod sinifikanti. L-ewwel żdiedu bejn l-2011 u l-2012, imbagħad naqsu s-sena ta' wara u finalment żdiedu b'mod sinifikanti sal-perjodu tal-investigazzjoni ta' rieżami. Globalment, tul il-perjodu kkunsidrat, dawn żdiedu bi 351 punt tal-indiċi. Din iż-żieda hija parzjalment ikkawżata min-nuqqas ta' abbiltà tal-produttur tal-Unjoni li jbigħ il-prodotti tiegħu minħabba kompetizzjoni minn importazzjonijiet bi prezz baxx, iżda hija wkoll ir-riżultat tal-livelli ta' stokkijiet anormalment baxxi fl-2011 wara l-inċident tekniku spjegat fil-premessa (87) hawn fuq.
            
         4.5.2.9.   Il-profittabbiltà, il-fluss ta' flus, l-investiment, ir-redditu fuq l-investimenti u l-kapaċità li jiġi ġġenerat il-kapital
   
               (116)
            
            
               Il-profittabbiltà, il-fluss tal-flus, l-investimenti u r-redditu fuq l-investimenti tal-produttur uniku tal-Unjoni żviluppaw matul il-perjodu kkunsidrat kif ġej:
               
                  Tabella 12
               
               
                  Profittabbiltà, fluss tal-flus, investimenti u redditu fuq l-investimenti
               
               
                           
                              Indiċi (2011 = 100)
                           
                        
                        
                           2011
                        
                        
                           2012
                        
                        
                           2013
                        
                        
                           2014
                        
                        
                           Il-perjodu tal-investigazzjoni ta' rieżami
                        
                     
                           Profittabbiltà
                        
                        
                           – 100
                        
                        
                           – 111
                        
                        
                           – 82
                        
                        
                           – 61
                        
                        
                           – 69
                        
                     
                           Fluss tal-flus
                        
                        
                           100
                        
                        
                           – 500
                        
                        
                           – 1 107 
                        
                        
                           – 559
                        
                        
                           – 766
                        
                     
                           Investimenti
                        
                        
                           100
                        
                        
                           203
                        
                        
                           15
                        
                        
                           0
                        
                        
                           0
                        
                     
                           Redditu fuq l-investimenti
                        
                        
                           – 100
                        
                        
                           – 42
                        
                        
                           – 104
                        
                        
                           – 79
                        
                        
                           – 77
                        
                     
                           
                              Sors: Dejta tal-industrija tal-Unjoni
                        
                     
         
               (117)
            
            
               Il-Kummissjoni stabbilixxiet il-profittabilità tal-industrija tal-Unjoni billi l-profitt nett qabel it-taxxa tal-bejgħ taċ-ċiklamat tas-sodju lil klijenti mhux relatati fl-Unjoni ġie espress bħala perċentwal tal-fatturat ta' dak il-bejgħ. Kif imsemmi fil-premessa (109) hawn fuq, il-kost tal-produzzjoni użat biex jiġi stabbilit il-livell ta' proftt/telf għall-2011-2012 jista' biss jiġi stabbilit globalment, jiġifieri billi jinkludi wkoll kostijiet relatati maċ-ċiklamat tas-sodju importat. Fuq din il-bażi, l-analiżi taċ-ċifri tal-profittabilità turi li l-industrija tal-Unjoni ġġenerat telf sinifikanti matul il-perjodu sħiħ ikkunsidrat. Dawn kienu partikolarment għoljin fl-2011-2012, iżda s-sitwazzjoni tjiebet mill-2013.
            
         
               (118)
            
            
               Il-fluss tal-flus nett huwa l-kapaċità tal-industrija tal-Unjoni li tiffinanzja hija stess l-attivitajiet tagħha. Ix-xejra tal-fluss tal-flus nett, stabbilita fir-rigward tal-bejgħ totali (12) taċ-ċiklamat tas-sodju, inbidlet minn pożittiva fl-2011 għal negattiva ferm bejn l-2012 u l-perjodu tal-investigazzjoni ta' rieżami.
            
         
               (119)
            
            
               L-uniċi investimenti sinifikanti saru fl-2011-2013, u jirrigwardaw esklussivament is-sostituzzjoni tal-għodod tal-produzzjoni affettwati mill-isplużjoni fl-2011. Dawn l-investimenti kienu koperti b'mod sħiħ mill-polza tal-assigurazzjoni.
            
         
               (120)
            
            
               Ir-redditu fuq l-investiment jikkonsisti mill-profitt f'perċentwal tal-valur kontabilistiku nett tal-assi fissi. Huwa kien negattiv b'mod sinifikanti matul il-perjodu sħiħ ikkunsidrat.
            
         
               (121)
            
            
               Minħabba l-livell ta' telf imġarrab mill-industrija tal-Unjoni, l-abilità tiegħu li jiġġenera l-kapital kienet affettwata serjament.
            
         4.5.3.   Konklużjoni dwar id-dannu
   
   
               (122)
            
            
               Għalkemm ċerti indikaturi ekonomiċi dwar is-sitwazzjoni tal-industrija tal-Unjoni bħall-produzzjoni, il-kapaċità tal-produzzjoni, il-bejgħ, is-sehem mis-suq u l-produttività tjiebu bejn l-2011-2012 u l-2013, dawn ix-xejriet kienu parzjalment affettwati minn żviluppi tas-suq ġenwini li jirriżultaw mill-impożizzjoni ta' dazji antidumping ogħla fuq ċerti produtturi esportaturi taċ-Ċina f'Mejju 2012.
            
         
               (123)
            
            
               Kif kien imsemmi fil-premessa (99), dan it-titjib jista' jkun spjegat sa ċertu punt minn: (i) l-isplużjoni fil-fabbrika f'Lulju 2011, (ii) il-fatt li l-industrija tal-Unjoni ma setgħetx tipproduċi ċ-ċiklamat tas-sodju tagħha bejn Awwissu 2011 u Mejju 2012 bħala riżultat ta' din l-isplużjoni, u (iii) ir-ritorn tagħha għal proċess ta' produzzjoni ta' 12-il xahar sħiħ fl-2013 wara li l-linji ta' produzzjoni meqruda ġew mibdula. Ovvjament, iż-żieda ta' dawn l-indikaturi kienet tkun iktar baxxa b'mod sinifikanti sal-2013, kieku dik l-isplużjoni ma seħħitx.
            
         
               (124)
            
            
               L-evoluzzjoni pożittiva tax-xejriet imsemmija hawn fuq inbidlet b'mod ċar mill-2013, peress li l-produzzjoni, il-bejgħ, il-produttività kif ukoll is-sehem mis-suq tal-industrija tal-Unjoni ddeterjoraw sostanzjalment.
            
         
               (125)
            
            
               Barra minn hekk, matul il-perjodu globali kkunsidrat, is-sitwazzjoni finanzjarja tal-industrija tal-Unjoni baqgħet permanentement fi stat prekarju. B'mod partikolari, l-indikaturi tal-industrija tal-Unjoni bħall-profittabbiltà, il-fluss tal-flus u r-redditu fuq l-investimenti urew riżultati negattivi ferm globalment.
            
         
               (126)
            
            
               Fuq il-bażi ta' dak li ntqal aktar 'il fuq, il-Kummissjoni kkonkludiet li l-industrija tal-Unjoni sofriet ħsara materjali skont it-tifsira tal-Artikolu 3(5) tar-Regolament bażiku matul il-perjodu tal-investigazzjoni ta' rieżami.
            
         4.6.   Il-probabbiltà ta' kontinwazzjoni tal-ħsara
   
   4.6.1.   Kumment preliminari
   
   
               (127)
            
            
               Kif muri fil-premessi (122)-(126) hawn fuq, l-industrija tal-Unjoni ġarrbet ħsara materjali matul il-perjodu tal-investigazzjoni ta' rieżami. Filwaqt li l-livell tal-importazzjonijiet Ċiniżi baqa' insinifikanti, l-importazzjonijiet mill-Indoneżja kienu kważi ineżistenti matul il-perjodu tal-investigazzjoni ta' rieżami.
            
         
               (128)
            
            
               Biex tiġi vvalutata l-probabbiltà ta' kontinwazzjoni tal-ħsara jekk il-miżuri jitħallew jiskadu, l-impatt reali u potenzjali tal-importazzjonijiet Ċiniżi, min-naħa waħda u l-importazzjonijiet Indoneżjani, min-naħa l-oħra, fuq l-industrija tal-Unjoni kien analizzat skont l-Artikolu 11(2) tar-Regolament bażiku. Id-determinazzjoni tal-impatt potenzjali tal-importazzjonijiet fuq is-sitwazzjoni tal-industrija tal-Unjoni kienet ibbażata fuq (i) id-disponibbiltà tal-kapaċità żejda tal-esportaturi; (ii) l-iżvilupp probabbli tal-volum ta' importazzjonijiet li huma l-oġġett ta' dumping u (iii) il-livell tal-prezzijiet tal-importazzjonijiet Ċiniżi u Indoneżjani.
            
         4.6.2.   Iċ-Ċina
   
   
               (129)
            
            
               Anki jekk l-importazzjonijiet miċ-Ċina naqsu matul il-perjodu kkunsidrat (ara t-Tabella 2 hawn fuq), dawn baqgħu fl-livell sinifikanti, b'sehem mis-suq li jvarja bejn 40 % u 60 %. Kif imsemmi fil-premessa (81) hawn fuq, il-prezzijiet korrispondenti jwaqqgħu b'mod sinifikanti l-prezzijiet tal-Unjoni, jiġifieri bi 23 % meta wieħed iqis l-impatt tal-miżuri antidumping attwalment fis-seħħ. Ma hemm l-ebda dubju li b'tali volum ta' importazzjonijiet f'dan il-livell ta' prezz, l-importazzjonijiet oġġett ta' dumping Ċiniżi għandhom impatt dipressiv tal-prezz fuq is-suq tal-Unjoni, b'hekk jikkontribwixxu wkoll għall-ħsara mġarrba mis-suq tal-Unjoni.
            
         
               (130)
            
            
               Fir-rigward tal-impatt potenzjali tal-importazzjonijiet Ċiniżi fil-każ li l-miżuri jitħassru, jinħtieġ li l-ewwel jiġi mfakkar li l-analiżi ta' hawn fuq tal-kapaċitajiet fiċ-Ċina (ara l-premessa (45) hawn fuq) uriet li l-kapaċità tal-produzzjoni disponibbli liberament ta' kumpaniji kkonċernati bir-rieżami fiċ-Ċina hija tal-inqas tliet darbiet ikbar mid-daqs tas-suq tal-Unjoni. Ġie konkluż ukoll li l-Unjoni għada suq attraenti għall-esportaturi Ċiniżi — kif inhu kkonfermat ukoll mil-livell attwali ta' importazzjonijiet — u mill-inqas parti mill-kapaċitajiet eċċessivi addizzjonali jiġu esportati lejn l-Unjoni, jekk il-miżuri jitħassru.
            
         
               (131)
            
            
               Minħabba l-livelli sinifikanti ta' dumping u twaqqigħ tal-prezz — b'mod partikolari meta jitnaqqas l-effett tad-dazji antidumping fis-seħħ — il-volumi tal-esportazzjoni addizzjonali lejn l-Unjoni msemmija hawn fuq isiru bi prezzijiet li huma oġġett ta' dumping u jkunu iktar baxxi b'mod sinifikanti mill-prezzijiet u l-kostijiet tal-produttur tal-Unjoni.
            
         
               (132)
            
            
               L-effett kombinat ta' tali volumi u prezzijiet x'aktarx ikompli jikkawża u anki jżid il-ħsara lill-industrija tal-Unjoni li hija diġà f'sitwazzjoni prekarja.
            
         4.6.3.   L-Indoneżja
   
   
               (133)
            
            
               L-importazzjonijiet Indoneżjani kienu kważi ineżistenti fuq is-suq tal-Unjoni matul il-perjodu tal-investigazzjoni ta' rieżami u għalhekk l-analiżi hawn taħt se tiffoka fuq l-iżvilupp probabbli tal-importazzjonijiet jekk il-miżuri jitħassru.
            
         
               (134)
            
            
               L-analiżi ta' hawn fuq uriet li l-Indoneżja jkollha kapaċità żejda li tikkorrispondi għal kważi s-suq sħiħ tal-Unjoni għaċ-ċiklamat tas-sodju. Abbażi tal-prezzijiet tal-esportazzjoni Indoneżjani lejn swieq ta' pajjiż terzi u minħabba l-fatt li ċ-ċiklamat tas-sodju huwa projbit għall-użu fi prodotti tal-ikel, xorb u farmaċewtika f'numru ta' swieq ta' pajjiżi terzi kbar, hemm probabbiltà għolja li jekk il-miżuri jitħassru, l-Indoneżja terġa' tibda tesporta lejn is-suq tal-Unjoni.
            
         
               (135)
            
            
               F'termini ta' prezzijiet, l-investigazzjoni uriet li l-prezzijiet tal-esportazzjoni Indonezjani lejn pajjiżi terzi oħrajn matul il-perjodu tal-investigazzjoni ta' rieżami kienu dumped u dawn il-prezzijiet kienu ġeneralment baxxi, u ħafna inqas mill-prezzijiet u l-kostijiet tal-produttur tal-Unjoni.
            
         
               (136)
            
            
               Abbażi ta' dak li ntqal hawn fuq, jista' jiġi konkluż li, jekk il-miżuri jitħassru, huwa ferm probabbli li l-Indoneżja terġa' tibda tesporta kwantitajiet sinifikanti ta' ċiklamat tas-sodju lejn l-Unjoni bi prezzijiet oġġett ta' dumping u baxxi, li jwaqqa' l-prezz tal-industrija tal-Unjoni. Dan, bil-probabbiltà kollha, ikollu l-effett li jkompli jikkawża ħsara materjali attwalment mġarrba mill-industrija tal-Unjoni u anki jiggrava s-sitwazzjoni tagħha.
            
         4.7.   Konklużjoni
   
   
               (137)
            
            
               Fuq il-bażi ta' dan ta' hawn fuq, huwa konkluż li hemm probabbiltà kbira ta' kontinwazzjoni ta' ħsara, f'każ li l-miżuri jitħassru.
            
         5.   L-INTERESS TAL-UNJONI
   
   
               (138)
            
            
               Skont l-Artikolu 21 tar-Regolament bażiku, il-Kummissjoni eżaminat jekk iż-żamma tal-miżuri antidumping eżistenti fuq importazzjonijiet miċ-Ċina u l-Indoneżja tmurx kontra l-interess tal-Unjoni b'mod ġenerali. Id-determinazzjoni tal-interess tal-Unjoni kienet ibbażata fuq apprezzament tal-bosta interessi involuti, inklużi dawk tal-industrija, tal-importaturi u tal-utenti tal-Unjoni.
            
         
               (139)
            
            
               Il-partijiet interessati kollha ngħataw l-opportunità li jesprimu l-opinjonijiet tagħhom skont l-Artikolu 21(2) tar-Regolament bażiku.
            
         
               (140)
            
            
               Fuq din il-bażi l-Kummissjoni eżaminat jekk, minkejja l-konklużjonijiet ta' hawn fuq, jeżistux raġunijiet konvinċenti li jwasslu għall-konklużjoni li ma kienx fl-interess tal-Unjoni li jinżammu l-miżuri eżistenti.
            
         5.1.   L-interess tal-industrija tal-Unjoni
   
   
               (141)
            
            
               L-investigazzjoni stabbiliet li matul il-perjodu kollu kkunsidrat, minkejja l-miżuri eżistenti kontra l-Indoneżja u ċ-Ċina (bl-eċċezzjoni ta Fang Da), l-industrija tal-Unjoni baqgħet tagħmel telf u tilfet produzzjoni, volum tal-bejgħ u sehem mis-suq fuq is-suq tal-Unjoni. Matul l-istess perjodu l-importazzjonijiet miċ-Ċina baqgħu sinifikanti u waqqgħu l-prezzijiet tal-industrija tal-Unjoni. Kif spjegat hawn fuq, jekk il-miżuri jitħassru, hemm probabbiltà li l-importazzjonijiet Ċiniżi għajr Fang Da se jkomplu jiżdiedu u l-importazzjonijiet Indoneżjani jkomplu bi prezzijiet oġġett ta' dumping u baxxi. Huwa stabbilit hawn fuq li skadenza tal-miżuri eżistenti x'aktarx twassal għal deterjorament ulterjuri tas-sitwazzjoni diġà prekarja tal-Unjoni u tista' fl-aħħar mill-aħħar tisfurzaha twaqqaf il-produzzjoni taċ-ċiklamat tas-sodju kompletament, b'telf konsegwenti ta' impjiegi u sorsi alternattivi ta' provvista fl-Unjoni.
            
         
               (142)
            
            
               Jekk il-miżuri jinżammu, huwa mistenni li l-Industrija tal-Unjoni tkun kapaċi żżid il-prezzijiet, il-produzzjoni u l-volum tagħha u gradwalment terġa' tibda tagħmel profitt.
            
         
               (143)
            
            
               Għaldaqstant, il-Kummisjoni kkonkludiet li ż-żamma tal-miżuri fis-seħħ kontra ċ-Ċina u l-Indoneżja tkun fl-interess tal-industrija tal-Unjoni.
            
         5.2.   Interess ta' importaturi/operaturi tas-suq
   
   
               (144)
            
            
               Ma kien l-ebda kooperazzjoni minn kwalunkwe importaturi / operaturi tas-suq. Minħabba dan in-nuqqas ta' kooperazzjoni, huwa raġonevoli li wieħed jassumi li l-prodott ikkonċernat ma jirrappreżentax proporzjon ewlenija tal-fatturat tal-importaturi / operaturi tas-suq u li ma hemm l-ebda fatturi li jissuġġerixxu li l-importaturi / operaturi tas-suq ikunu affettwati sproporzjonalment jekk il-miżuri jinżammu.
            
         5.3.   L-interess tal-utenti
   
   
               (145)
            
            
               Kien hemm biss kooperazzjoni parzjali minn utent wieħed f'din l-investigazzjoni.
            
         
               (146)
            
            
               L-utenti finali ewlenin tal-prodott ikkonċernat fl-Unjoni huma fl-industriji tal-ikel, tax-xorb u tal-farmaċewtiċi. Fl-investigazzjonijiet preċedenti dwar l-importazzjonijet taċ-ċiklamat tas-sodju ġie stabbilit li ċ-ċiklamat tas-sodju kien jirrappreżenta tant proporzjon baxxa tal-kost tal-produzzjoni li l-effett tal-impożizzjoni ta' dazji antidumping ma kienx sinifikanti. Dan ġie kkonfermat fit-tweġiba għall-kwestjonarju parzjali li l-Kummissjoni rċeviet mill-utent ta' hawn fuq. Fin-nuqqas ta' kull rappreżentazzjoni oħra ta' ikel, xorb u farmaċewika f'din l-investigazzjoni, huwa raġonevoli li wieħed jassumi li jekk il-miżuri kellhom jiġu estiżi, l-impatt fuq l-utenti ma jkunx sinifikanti.
            
         
               (147)
            
            
               Fid-dawl tal-osservazzjoni ta' hawn fuq li fin-nuqqas ta' miżuri, l-industrja tal-Unjoni tista' tiġi furzata twaqqaf il-produzzjoni taċ-ċiklamat tas-sodju u minħabba l-eżistenza ta' ftit produtturi biss taċ-ċiklamat tas-sodju globalment, il-miżuri x'aktarx li jibbenefikaw minnhom l-utenti sakemm iżommu l-produzzjoni taċ-ċiklamat tas-sodju fl-Unjoni u l-għażla tal-utenti għal ċiklamat tas-sodju prodott minn produtturi differenti f'kompetizzjoni ma' xulxin.
            
         5.4.   Konklużjoni dwar l-interess tal-Unjoni
   
   
               (148)
            
            
               Fid-dawl ta' dan ta' hawn fuq, il-Kummissjoni kkonkludiet li ma hemmx raġunijiet konvinċenti għall-interess tal-Unjoni kontra ż-żamma tal-miżuri antidumping attwali fuq importazzjonjiet miċ-Ċina u l-Indoneżja.
            
         6.   MIŻURI ANTIDUMPING
   
   
               (149)
            
            
               Minn dan isegwi mill-kunsiderazzjonijiet ta' hawn fuq, skont l-Artikolu 11(2) tar-Regolament bażiku, li l-miżuri antidumping applikabbli għall-importazzjonijiet taċ-ċiklamat tas-sodju li joriġinaw fiċ-Ċina, imposti bir-Regolament (UE) Nru 492/2010, kif emendati bir-Regolament (UE) Nru 398/2012, jinħtieġ li jinżammu. Fang Da Food Additive (Shen Zen) Limited u Fang Da Food Additive (Yang Quan) Limited għandhom jiġu esklużi minn dawn il-miżuri peress li l-ebda dumping ma ġie stabbilit għal dawn l-esportaturi fl-investigazzjoni oriġinali.
            
         
               (150)
            
            
               Il-miżuri previsti f'dan ir-Regolament huma skont l-opinjoni tal-Kumitat stabbilit bl-Artikolu 15(1) tar-Regolament (KE) Nru 1225/2009,
            
         ADOTTAT DAN IR-REGOLAMENT:
   Artikolu 1
   1.   Dazju antidumping definittiv huwa hawnhekk impost fuq importazzjoni taċ-ċiklamat tas-sodju, li bħalissa jaqa' taħt il-kodiċi NM ex 2929 90 00 (il-kodiċi TARIC 2929900010) u li joriġina fir-Repubblika tal-Poplu taċ-Ċina u l-Indoneżja.
   2.   Ir-rata tad-dazju antidumping definittiva applikabbli għall-prezz nett, ħieles fil-fruntiera tal-Unjoni, qabel id-dazju, tal-prodotti deskritti fil-paragrafu 1 u prodotti mill-kumpaniji elenkati hawn taħt għandha tkun kif ġej:
   
               Pajjiż
            
            
               Kumpanija
            
            
               Rata tad-dazju antidumping (EUR għal kull kilogramma)
            
            
               Kodiċi TARIC addizzjonali
            
         
               Ir-Repubblika tal-Poplu taċ-Ċina
            
            
               Golden Time Enterprise (Shenzhen) Co. Ltd, Shanglilang, Cha Shan Industrial Area, Buji Town, Shenzhen City, Guangdong Province, ir-Repubblika tal-Poplu taċ-Ċina; Golden Time Chemical (Jiangsu) Co., Ltd, No. 90-168, Fangshui Road, Chemical Industry Zone, Nanjing, Jiangsu Province, ir-Repubblika tal-Poplu taċ-Ċina
            
            
               0,23
            
            
               A473 
            
         
               Ir-Repubblika tal-Poplu taċ-Ċina
            
            
               Il-kumpaniji l-oħra kollha (ħlief Fang Da Food Additive (Shen Zen) Limited — kodiċi TARIC addizzjonali A471  u Fang Da Food Additive (Yang Quan) Limited — kodiċi TARIC addizzjonali A472 )
            
            
               0,26
            
            
               A999 
            
         
               L-Indoneżja
            
            
               PT. Golden Sari (Chemical Industry), Mitra Bahari Blok D1- D2, Jalan Pakin No 1, Sunda Kelapa, Jakarta 14440, l-Indoneżja
            
            
               0,24
            
            
               A502 
            
         
               L-Indoneżja
            
            
               Kumpaniji l-oħra kollha
            
            
               0,27
            
            
               A999 
            
         3.   L-applikazzjoni tar-rati tad-dazju individwali speċifikati għall-kumpaniji msemmija fil-paragrafu 2 isseћћ bil-kundizzjoni li tkun ippreżentata fattura kummerċjali valida lill-awtoritajiet doganali tal-Istati Membri, li fuqha trid tidher dikjarazzjoni datata u ffirmata minn uffiċjal tal-entità li tkun qiegħda toħroġ tali fattura, identifikat/a b'ismu/isimha u l-kariga tiegħu/tagħha, imfassla skont is-sussegwenti: “Jiena, is-sottoskritt, niċċertifika li (l-volum) ta' ċiklamat tas-sodju mibjugħ għall-esportazzjoni lill-Unjoni Ewropea kopert b'din il-fattura ġie manifatturat minn (isem u indirizz tal-kumpanija) (kodiċi addizzjonali TARIC) fi (pajjiż ikkonċernat). Jiena niddikjara li l-informazzjoni provduta f'din il-fattura hija kompluta u korretta.” Jekk l-ebda tali fattura ma tiġi ppreżentata, japplika d-dazju applikabbli għall-“pajjiżi l-oħra kollha”.
   4.   F'każijiet fejn il-prodotti ssirilhom ħsara qabel id-dħul f'ċirkolazzjoni libera u, għalhekk, il-prezz imħallas jew pagabbli huwa mqassam għad-determinazzjoni tal-valur doganali skont l-Artikolu 131 tar-Regolament ta' Implimentazzjoni tal-Kummissjoni (UE) 2015/2447 (13), l-ammont ta' dazju antidumping, ikkalkulat abbażi tal-paragrafu 2 ta' dan l-Artikolu, jitnaqqas b'perċentwal li jikkorrispondi għat-tqassim tal-prezz imħallas jew pagabbli.
   5.   Sakemm ma jkunx speċifikat mod ieħor, għandhom japplikaw id-dispożizzjonijiet rilevanti fis-seħħ dwar id-dazji doganali.
   Artikolu 2
   Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-15 ta' Lulju 2016.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 343, 22.12.2009, p. 51.
   
      (2)  Ir-Regolament tal-Kunsill (KE) Nru 435/2004 tat-8 ta' Marzu 2004 li jimponi dazju definittiv kontra d-dumping u li jiġbor b'mod definittiv id-dazju provviżorju impost fuq importazzjoni taċ-ċiklamat tas-sodju li joriġina fir-Repubblika tal-Poplu taċ-Ċina u fl-Indoneżja (ĠU L 72, 11.3.2004, p. 1).
   
      (3)  Ir-Regolament ta' Implimentazzjoni tal-Kunsill (UE) Nru 492/2010 tat-3 ta' Ġunju 2010 li jimponi dazju antidumping definittiv fuq importazzjonijiet taċ-ċiklamat tas-sodju li joriġina fir-Repubblika tal-Poplu taċ-Ċina u fl-Indoneżja wara reviżjoni ta' skadenza skont l-Artikolu 11(2) tar-Regolament (KE) Nru 1225/2009 (ĠU L 140, 8.6.2010, p. 2), ir-Regolament ta' Implimentazzjoni tal-Kunsill (UE) Nru 398/2012 tas-7 ta' Mejju 2012 li jemenda r-Regolament ta' Implimentazzjoni (UE) Nru 492/2010 li jimponi dazju antidumping definittiv fuq l-importazzjonijet taċ-ċiklamat tas-sodju li joriġina, fost l-oħrajn, mir-Repubblika tal-Poplu taċ-Ċina (ĠU L 124, 11.5.2012, p. 1).
   
      (4)  Ara n-nota ta' qiegħ il-paġna 2..
   
      (5)  ĠU C 374, 22.10.2014, p. 4.
   
      (6)  In-Notifika ta' bidu ta' rieżami ta' skadenza tal-miżuri antidumping applikabbli għall-importazzjonijiet ta' ċiklamat tas-sodju li joriġinaw fir-Repubblika tal-Poplu taċ-Ċina u l-Indoneżja (ĠU C 189, 6.6.2015, p. 2).
   
      (7)  In-notifika ta' bidu ta' proċediment antidumping fir-rigward tal-importazzjonijiet taċ-ċiklamat tas-sodju li joriġinaw fir-Repubblika tal-Poplu taċ-Ċina, limitata għal Fang Da Food Additive (Shen Zhen) Limited u Fang Da Food Additive (Yang Quan) Limited (ĠU C 264, 12.8.2015, p. 32).
   
      (8)  Ir-Regolament ta' Implimentazzjoni tal-Kummissjoni (UE) 2016/262 tal-25 ta' Frar 2016 li jimponi dazju antidumping provviżorju fuq l-importazzjonijiet tal-aspartam li joriġina fir-Repubblika tal-Poplu taċ-Ċina (ĠU L 50, 26.2.2016, p.4).
   
      (9)  Il-bażi tad-dejta ta' 14(6) tinkludi dejta dwar importazzjonijiet ta' prodotti suġġetti għal miżuri antidumping jew kompensatorji jew investigazzjonijiet, kemm mill-pajjiżi u l-produtturi esportaturi kkonċernati bil-proċediment kif ukoll minn pajjżi terzi oħrajn u produtturi esportaturi orajn, fil-livell tal-kodiċijiet TARIC ta' 10 numri u l-kodiċijiet addizzjonali TARIC.
   
      (10)  http://www.rainbowrich.com/factory/index.html
   
      (11)  Ara n-nota ta' qiegħ il-paġna 3.
   
      (12)  Għall-kuntrarju tal-bejgħ irrappurtat fit-Tabella 7, il-bejgħ totali msemmi f'din il-premessa jkopri bejgħ, li sar kemm fuq is-suq tal-Unjoni kif ukoll dak tal-esportazzjoni, taċ-ċiklamat tas-sodju tal-industrija tal-Unjoni stess u ċ-ċikalamt tas-sodju bbażat fuq il-materjal importat fl-2011 u l-2012.
   
      (13)  Ir-Regolament ta' Implimentazzjoni tal-Kummissjoni (UE) 2015/2447 tal-24 ta' Novembru 2015 li jistabbilixxi regoli dettaljati għall-implimentazzjoni ta' ċerti dispożizzjonijiet tar-Regolament (UE) Nru 952/2013 tal-Parlament Ewropew u tal-Kunsill li jistabbilixxi l-Kodiċi Doganali tal-Unjoni (ĠU L 343, 29.12.2015, p. 558).